
KONFÊRANS 



18.12.2016: Romana Fewaz Husên 


Hoşeng sê, nivîskar, helbestvan û rojnamevan, 
konfêranseke bi navê Romana Fewaz Husên, Hefteyeke 
dirêj li Amedê, kir : 

Fewas Husên, ronannivîs û wergêr, di 1953 de li gundê 
Kurdo, ku girêdayî Amûdê, li Kurdistana Sûriyê, ye. Ji 
1978 heta 1992, ew li Parîsê, û ji 1992 heta 2000 li 
Stockholmê jiya, û piştre vegeriya Parîsê û heta nuha tê 
de dijî. 

Di 1988 de, wî xwendina bilind li zanîngeha Sorbonê 
kutah (xelas) kir. Ew bi kurdî û fransî dinivîse. Wî 
gelek pirtûk bi kurdî nivîsîn û hin berhem ji fransî 
wergerandin kurdî. Navartirîna wan l'Etranger (Biyanî), 
ya Albert Camus, di 2012 de, ye. 

Di vê romana Hefteyeke dirêj li Amedê de, ew çîroka 
Kurdekî, Ferzend, ku berê 25 salan ji Amûdê pena bûye 


Parîsê, dibêje. Piştî serhildanên gelerî li Rojhilata 
Navîn, ew dixwaze ku vegere welatê xwe. Diçe Tirkiyê, 
û ji sînorê Kurdistana Tirkiye û Sûriyê li roniyên 
Amûdê dinêre. 

Di xeyala xwe de, ew diçe Amûdê û tê de rewşa 
karesatî (gelek xerab), ji aliyê aborî, siyasî û zimanî, 
dibîne. 

Osê got ku ev romana kurdî yek ji girîngtirîn ên 10 
salên dawîn e, û heta ya girîngtirîn e. Ne bitenê ji 
sedema asta (sewiye) wê ya wêjeyî (edebî), lê ji aliyê 
wêrekbûna nivîskar jî, ji bo ku ew tê de gelek pirsên 
civakî û ramyariyî (siyasî) li Kurdistana Tirkiye û 
Sûriyê, û encamên şerrê di navbera dewleta tirkî û 
PKKê de, ravedike (dibêje). 

Li dawiyê, Osê got ku dibe ku piştî Kamuran Bedir Xan 
(destpêka sedsala 20mîn), ku helbest bi fransî dinivîsîn, 
Fewaz Husên nivîskar û romannivîsê kurd ê girîngtirîn 
be. 

HEVKARÎ BI RÊXISTINÊN DIN RE 

01.12.2016: Bruksêl di dyalogê de 

Rêxistina Foyer rêxistinên ku maseyên dyalogê li 

Bruksêlê vekirin (li bultena me ya buhurî binêre) 

vexwendin (dawet kirin) ku vê çalakiya salane 

binirxînin. 

22.12.2016: Rêsêpsyona Sersalê 

Rêxistina Bruxelles-Accueil (Brussel Onthaal) 

rêsêpsyoneke Sersalê, li navenda çandî De Markten, ji 
bo wergêrên xwe, yên ku ji bo penaberên ji 
netewahiyên cihê, ku nuh hatine, pêşkêş kir. 

NÛÇE JI KURDISTANÊ 

KANÛN 2016 


KURDISTANA TIRKIYÊ 


DÛMAHÎKA ŞERRÊ DI NAVBERA LEŞKERÊ 
TIRKÎ, PKK Û DAIŞÊ DE 

Nusvebîn (girêdavî Mêrdînê) 

Di 07 Kanûn 2016 de , bombeyek di nav xaniyekî de te- 
qiya. 3 kes birîndar bûn. Polîs dest bi vekolînekê (an- 
kêt) kir. 

(rudaw.net, 07.12.2016) 

Mîdvat (şirêdayî Mêrdînê) 

Ji sedema şerr û rewşa aborî ya xerab, gelek malbatên 
suryanî ji bajarokê Mîdyatê derketin. Berê 30 salan, nê- 
zîkî 2.000 malbat tê de dijiyan. Nuha, ew bitenê 140 in 
(ji xeynî gundan). 

(rudaw.net, 26.12.2016) 

Navçeya Antedê (Diyarbekir) 

Di 09 Kanûn de , bi şev, bombeyek li ser buroyeke jan- 
darman, li bajarokê Hazro, teqiya. Tukes ne bû qurban. 
Mêdyayên tirkî PKK bi vê yekê tawanbar kir, lê eva 
dawîn tu agahdarî ne da. 

Di 28 Kaitûn de, di dimjimêr 5 a serê sibê de, qedexeki- 
rina hatûçûnê li 11 gundên bajarokên Harzo, Karaz û 
Licê, yên navçeya Amedê, hat daxuyandin (îlan kirin), 
ji bo ku tevgerên leşkerî li dijî PKKê tê de bên kirin. 
(rudaw.net, 09 û 28.12.2016) 

Wan (Van) û Colemêrç (Hakkari) 

Parêzgarê (walî) Wanê 7 bajarokên vî bajarî weka zo- 
nên leşkerî yên taybetî, ji bo 15 rojan, daxuyandin. 

Parêzgarê Colemêrgê jî 27 bajarok weka zonen leşkerî, 
ji bo 12 rojan, daxuyandin. 

Her du parêzgaran got ku sedema vê yekê ew e ku ew 
tevgerên leşkerî li dijî PKKê pêk bînin û sîvîlan biparê- 
zin. 

(rudaw.net, 31.12.2016) 

PKK rexneva HDPê dike 

Hev-serokê encumena birêvebir a KCKê (Komela Ci- 
vaka Kurdistan), ku girêdayî PKKê ye, Cemil Bayik, ji 
mêdyayên nêzîkî PKKê re encama bûyerên sala 2016 
daxuyand. Wî got ku di vê salê de hukûmeta tirkî êrîşên 
tund kirin û tu şans ji çarekirina pirsa kurdî re ne hişt. Û 
wî got jî ku PKKê dixwest ku şerrekî li hundirê hemî 


bajarên Kurdistanê bike, lê ku berpirsiyarên partiya 
HDP (partiya sîvîl a kurdî, ku nêzîkî PKKê ye û ku li 
parlementa tirkî ye) ew ne hişt. Wî ev partî tawanbar (bi 
sûc) kir ku ew bîr dike (difikire) ku ketina nav parle- 
menta tirkî dikare pirsa kurdî çare bike, û bi vî awayî, 
wê şaşiyên mezzin kirin. 

(rudaw.net, avestakurd.net, 27.12.2016) 

ÊRÎŞ LI TIRKIYÊ 

Istanbul: 44 mirî û 155 birîndar 
Di 10 Kanûn 2016 de, di maçeke futbolê de, li Parka 
Maçka, li taxa Beşiktaşê, li Istanbulê, du teqîn bûn. 44 
kes, ku ji wan 30 polîs, hatin kuştin û 155 birîndar bûn. 

Komeke ku ji PKKê derketiye, TAK "Teyrên Baz ên 
Kurdistan", xwedî li vê êrîşê derket. Hukûmeta Kurdis- 
tana Iraqê ew bi tundî şermezar kir. 

Kayseri ; 13 kustî û 48 birîndar 
Di 17 Kanûn de, di demjimêr 8.45 a serê sibê de, bom- 
beyek li nêzîkî otobusekê, li ber kampusa zanîngeha Er- 
ciyesê, teqiya. 13 kes hatin kuştin û 48 jî birîndar bûn. 
(rudaw.net, 17.12.2016) 

Ankara : Balyozê rûsî hat kustin 
Di 19 Kanûn de, dema ku balyozê (sefîr) rûsî li Tirkiyê 
seredana pêşangeheke wênekîşiyê (resm) dikir, ew ji 
pişt, ji aliyê polîsekî tirk hat kuştin. 

(rudaw.net, 20.12.2016) 

Ankara : Balvozxaneya amerîkî tê êrîs kirin 
Di 20 Kanûn de, zilamek 8-9 ber (gulle) avêtin balyoz- 
xaneya amerîkî li Ankara. Ew ji aliyê polîs hat ragirtin. 
(rudaw.net, 20.12.2016) 

Intanbul di Sersalê de : 39 kustî û 69 birîndar 
Di 01 Çile 2017 de, di demjimêr 1.15 ya serê sibê de, 
êrîşek li ser dîskotêka (ciyê muzîk û dîlanên ewropî) 
Reina, ku li beşa ewropî ya Istanbulê ye û ku tê de xelk 
Sersalê pîroz dikir, bû. 39 kes hatin kuştin û 69 birîndar 
bûn. Ji qurbanan, 3 Kurdên Iraqê hebûn. Yek ji wan mir 
û 2 jî birîndar bûn. Yek ji birîndaran keç e. 

Wezîrê tirk ê hundir, Suleyman Soylu, got ku ji 
kuştiyan 16 biyanî hebûn. 

Di 02 Çile de, Dewleta Islamî xwedî li vê teqînê derket. 
(rudaw.net, avestakurd.net, 01, 02.01.2017) 

TEVGER LI DIJÎ PARTIYA KURDÎ "HDP" 
"DBP"ê 

Di 12 Kanûn 2016 de, piştî êrîşa jorîn li Istanbulê, hê- 
zên ewlehiyê yên tirkî dest bi tevgerekê li dijî partiya 
kurdî HDPê (Partiya Dêmocratîk a Gelan), li 3 parêzge- 
han, kir : 50 kes hatin ragritin : 25 li Adana, 20 li Istan- 
bulê û 5 li Manisa. 

Di 13 Kanûn de, polîs cîgira serokê koma parlementerî 
ya partiya HDPê, Çaglar Demir, û parlementera Sêrtê 
(Siirt) ya heman partiyê, Besime Konca, ragirtin. Ew 
hatin birin birêvebiriya ewlehiyê ya Ankara. 

Bi fermana dozkarê Bedlîsê (Bitlis), şaredarê bajarokê 
Motki, Özcan Birlik, hat binçav kirin. Lêgerîn li mal û 
şaredariya wî hatin kirin. 

Di 16 Kanûn de, serê sibê, parlementerê Amedê 
(Diyarbekir) yê heman partiya HDPê, Nimetullah 
Erdogmuş, li Ankara hat ragirtin. 

Di 17 Kanûn de, hev-şaredarê bajarokê Hawêlê, ku gi- 
rêdayî Sêrtê (Siirt) ye, Ali Aydm, li Ankara hat ragirtin. 
Dozkarê vî bajarokî dozek li dijî wî, bi tawana alîkarîki- 
rina rêxistineke têrrorîst, vekiri bû. 

Di 19 Kanûn de, parlementerê Idirê, yê heman partiya 
HDPê, Mehmet Emin Adiyaman, li Dîlokê (Antep), li 
Kurdistanê, hat ragirtin. 

Di 22 Kanûn de, hev-şaredara Agirî (Agn), Mukaddes 
Kubilay, seroka şaxa Izmirê ya partiya kurdî DBPê, li 
Izmirê, li mala keça xwe, hat ragirtin. 

Di 23 Kanûn de, parêzera (avukat) van parlementeran, 
Zeynep Ceren Boztoprak, seredana wan li girtîgehê kir 
û got ku ew di hucreyên tenha de dimînin û ku tendu- 
rustiya (saxî) Ahmet Tûrk di metirsiyê (tehlike) de ye. 

Di 24 Kanûn de, serokê şaxa Qersê (Kars) ya partiya 
DBPê, Önder Fidanboy, û birêvebirê vê heman partiyê, 
Ramiz Atmaca, hatin ragirtin. Bi ser de jî, birêvebira 
DBPê li Qersê, Sevda Subaşi, û birêvebira heman par- 
tiyê, Yeliz Çopur, hatin bin çav kirin. 

Di 25 Kanûn de, cîgira hev-serokê partiya kurdî HDPê, 
Aysel Tugluk, û cîgirê hev-serokê partiya DBPê, Seydi 
Firat, li Ankara hatin ragirtin. 

(rudaw.net, 12,13,14,16,17,19,22,23,24,26.12; avesta- 

kurd.net, 29.12.2016) 


2 PARLEMENTERÊN KURD TÊN AZAD KIRIN 

Parlementera Istanbulê ya partiya kurdî HDPê, Huda 
Kaya, hat azad kirin (li bultenên me yên berê binêre). 

Di 23 Kanûn de, parlementera Istanbulê ya heman par- 
tiya HDPê û cîgira serokê parlementa Tirkiyê, Pervin 
Buldan, hat ragirtin û piştre, di heman rojê de, hat azad 
kirin. 

(rudaw.net, 08 û 23.12.2016) 

ROJNAMEVANEKE KURD HUNDA DIBE 

Bavê rojnamevana kurd Mujgan Ekin ji ajansa çapeme- 
niyê Rûdawê re daxuyand ku keça wî ji 62 rojan de 
hunda bûye. Li gora wî, ew ji aliyê kesên ku iddia kir 
ku ew polîs in hat revandin. Rêxistina Mafên Mirov 
(IHD) dest bi lêgerînekê li ser vê yekê kir û sazende û 
rêxistinên navneteweyî pê agahdar kirin. 

Mujgan li kanaleke têlêvîzyonî li Amedê kar dikir. 
Dema ku ev kanal ji aliyê hukûmetê hat girtin, ev roj- 
namevan çû Ankara, ji bo ku li wê derê xwendina bilind 
bike. 

(rudaw.net, 25.12.2016) 

ENSTITUYA KURDÎ YA ISTANBULê TÊ GIRTIN 
Di 30 Kanûn 2016 de, bi biryareke wezareta hundir, 
Enstituya Kurdî ya Istanbulê hat girtin. Serokê wê, 
Sami Tan, ji beşa kurdî ya ajansa rûsî Sputnikê re 
daxuyand ku polîs ew bi şev girt û li ser muhra wê jî 
weha nivîsî: "Di çarçeveya Rewşa Awarte de ". 

Ev Enstitu di 18 Nîsan 1992 de hati bû ava kirin. 
Amanca wê pêkanîna lêgerînên zanyariyî li ser dîrok, 
nasname, ziman, çand û hundera kurdî bû. Avakerên wê 
Musa Enter, Yaşar Kaya, Feqi Huseyin Sagmç, civak- 
nasê tirk Ismail Beşiçi, Abdurrahman Durre, Ibrahim 
Gûrbûz, Cemişîd Bender û Suleyman Imamoglu bûn. 
(rudaw.net, 31.12.2016) 

500.000 KESÊN CÎHIL LI KURDISTANÊ 

Amnesty Intemational rapporek li ser encamên qedexe- 
kirina hatûçûnê li Kurdistana Tirkiyê weşand. Wê tê de 
got ku nêzîkî 500.000 kes ji ciyên xwe hatine derxistin 
û bangî hukûmeta tirkî kir ku vegera wan dabîn (te'mîn) 
bike. 

Berpirsiyarê Amnesty ji bo Tirkiyê, Andrew Gardner, 
got ku salek piştî kolana xendekan û qedexekirina hatû- 
çûnê (li bultenên me yên buhurî binêre), 2.360 kes, ku ji 
wan 368 kesên bê çek bûn, hatin kuştin. 

(rudaw.net, 06.12.2016) 

3.000 KARMENDÊN KURD BÊ KARIN 

3.000 Kurd, ku li Kurdistanê û li Tirkiyê dijîn, bê kar 
in. Ew nikarin karekî din bibînin. Hin ji wan dest bi ba- 
zarganiyê kir. 

(rudaw.net, 31.12.2016) 

LI AMEDÊ HIŞYARIYÊN DENGÎ JI KORAN RE 

Şaredariya Amedê amûrên (alet) dengî li du xaçeriyan 
danîn. Ji bo ku kesên kor roniyên hatûçûnê nabînin, 
dengek bi kurdî û tirkî ji wan re dibêje : "Ji kermea xwe 
rawestin". Piştre, ewê ev pergal (systême) li hemî ro- 
niyên bajar were bi cî anîn. 

(rudaw.net, 08.12.2016) 


REWŞA ZÎNDANAN LI TIRKIYÊ 



Çend rêxistinan konfêranseke çapemeniyê bi navê 
"Zîndankirin li Tirkiyê" pêk anî. Gelek dadmend, der- 
gevanên zîndanan, civaknas (sociologues) û akadêmîk 
beşdarî wê bûn. 

Nimînendeyê Navenda Lêkolînên li ser Zîndanan, Zafer 
Kiraç, ji ajansa çapemeniya kurdî Rûdawê re daxuyand 
ku ji dema tecrubeya darbeya leşkerî de (li bultenên me 
yên buhurî binêre), zîndanên tirkî zêde tijje bûne, 
êşkence tê de tên kirin, jimara nexweşan zede bûye, se- 
redanên parêzer û malbatan nayên hiştin ... 

Li gora jimarên fermî, li Tirkiyê 377 zîndan hene. Ew 
dikarin 170.000 girtî bistînin. Lê, nuha ji 215.000 girtî 
bêtir tê de hene. Ji wan, 300 nexweş in. 

Rêxistin û sazendeyên navneteweyî, weka Amnesty In- 
temational, Yekîtiya Ewropî, torên civaka sîvîl ..., vê 
rewşê şermezar dikin. 

(rudaw.net, 05.12.2016) 

40.000 POLÎS LI 81 PARÊZGEHÊN TIRKIYÊ 

Di 09 Kanûn 2016 de, hukûmeta tirkî 40.000 polîs li 81 
parêzgehan, li tevayiya Tirkiyê belav kirin. Polîs 
daxuyand ku amanca vê tevgerê têkoşîna li dijî bazar- 
ganiya maddeyên hişbir (heşîş), têrrorîsm, qaçaxçîtî û 
gendeliyê bû. 

REWŞA TIRKIYÊ DI 2016 DE 
Mafên mirov 

Bi hinceta hefteya navneteweyî ya mafên mirov, Rêxis- 
tina Mafên Mirov li Tirkiyê (IHD) û Weqfa Mafên Mi- 
rov li vî welatî (TIHV) konfêranseke çapemeniyê ya 


hevbeş pêk anî. Wan tê de got ku ji dema daxuyandina 
Rewşa Awarte (OHAL) ji aliyê hukûmeta tirkî, rewşa 
mafên mirov li vî welatî paş de çû û wan encama 2016 
pêşkêş kir: 

- Ji sedema avêtina bê amanc a berên (gulle) tifîngan û 
hwd., 341 kes hatin kuştin û 396 birîndar bûn. 

- Ji sedema êrîşên komên olî yen tund, weka Dewleta 
Islamî, 184 kes hatin kuştin û 633 birîndar bûn. 

- 5 kes di binçavkirinê de mirin. 

- 25 kes ji aliyê kesên nenas hatin kuştin. 

- Ji bo sedemên cihê, 32 kes li zîndanan mirin. 

- 20 kes di dema servîsa leşkerî ya neçarî de mirin. 

- Ji sedema teqînên mîn û bombeyan, 13 zarok û 17 ke- 
sên mezzin hatin kuştin û 41 zarok û 51 mezzin birîndar 
bûn. 

- Di 6 mehên pêşîn ên sala 2016 de, di pevçûnên bi 
leşker û polîs re, 1.040 kes hatin kuştin : Ji wan, 406 
serbaz (esker) û polîs, 605 mîlîtan û 29 sîvîl. 

- Ji 16 Tebax 2015 heta 16 Tebax 2016, qedexekirinên 
dirêj ên hatûçûnan 111 rojan li Kurdistanê hatin farz ki- 
rin : 61 car li Amedê, 18 car li Mêrdînê, 13 li Şimexê, 
11 li Colemêrgê, 2 li Mûşê, 2 li Batmanê, 2 li Çewlikê, 
1 li Elazîzê, 1 li Dersîmê. 

- Heta nuha, 146 karmend yan xwediyên avahiyên ça- 
pemeniyê li zîndanan in. 

-12 TV û radyo û 177 avahiyên çapemeniyê li Tirkiye 
û Kurdistanê hatin girtin. 

- 19 sendîka û 1.600 rêxistin hatin qedexe kirin. 

-10 parlementerên partiya kurdî HDPê, ku ji wan 2 
hev-serok, û 52 şaredarên partiya kurdî DBPê li zînda- 
nan in. 

( rudaw.net , 10.12.2016) 

Azadiya çapemeniyê 

Rêxistina Rojnamevanên Tirkiyê rappora xwe ya 2016 
weşand. Li gora vê rapporê, 780 karên rojnamevaniyê 
hatin stendin, 839 doz li dijî wan hatin vekirin, 189 roj- 
namevan bi awakî canî (fîzîkî) û moral (ma'newî) hatin 
êrîş kirin û 143 jî li zîndanê ne. Bi ser de jî, jimara ke- 
sên bêkar 10.000 derbas kiriye. 

Rêxistina Freedom House, ku li Washingtonê ye, got ku 
ji berê Tirkiye di nav "welatên nî-azad" de hati bû rêz 

kirin, lê ku nuha, di warê azadiya çapemeniyê de, ew 
"welatê ne azad" hatiye tomar kirin. 

(rudaw.net, 31.12.2016) 

29 êrîş 

Li Kurdistanê û li Tirkiyê 29 êrîş bûn : 


Li Kurdistanê : Amed 7. Wan 2. Şimex 1. Dîlok (An- 
tep) 3. Xarpêt/Elazîz 1. Çewlik (Bingöl) 1. Mêrdîn 2. Bi 
tevayî: 17 car. 

Li Tirkiyê : Istanbul 6. Adana 1. Ankara 3. Bursa 1. 
Kayseri 1. Bi tevayî: 12 car. 

(rudaw.net, 31.12.2016) 


KURDISTANA IRAQÊ 


DÛMAHÎKA ŞERRÊ LI DIJÎ DEWLETA ISLAMÎ 

14 Kurdên yezîdî tên kutah kirin 
Di tevgera Mûsilê li dijî Dewleta Islamî de, malbateke 
Kurdên yezîdî, ku ji 14 kesan ava bûye, li Til Eferê hat 
kutah (xelas) kirin. 

Birêvebirê şaxa Duhokê ya Karên Kutahkirina Kurdên 
Yezîdî, Huseyn Qaidî, ji ajansa çapemena kurdî Rû- 
dawê re daxuyand ku ji destpêka tevgera Mûsilê de, 200 
kes hatin kutah kirin. 

Li gora amarên (reqem) fermî, heta nuha 2.890 Yezîdî 
hatin kutah kirin, lê tê pêşbînî (texmîn) kirin ku hîn 
3.500 di nav destên Dewleta Islamî de ne. 

(rudaw.net, 03.12.2016) 

5 serokên Dewleta Islamî jê derdikevin 
Berpirsiyarê Partî Dêmokratî Kurdistan (PDK) li Mû- 
silê, Seîd Memûzînî, ji Rûdawê re daxuyand ku ji se- 
dema pevçûnên hundirî, 5 berpirsiyarên mezzin ên De- 
wleta Islamî jê derketin û ku piraniya wan biyanî ne. Wî 
navên du ji wan gotin : Yekî Tunisî, Bilal Şewwaş, û 
yekî Sûrî, Ebû Enes. 

(rudaw.net, 07.12.2016) 

Serokekî DAIŞê li girtîgehê : "Daiş ber bi nemanê 

diçe " 

Malik Xemîs Hebîb yek ji birêvebirên Dewleta Islamî 
ye. Nuha ew li zîndaneke iraqî ye. Wî ji malpera ame- 
rîkî The Christian Science Monitor re daxuyand : "Berê 
mehekê, min bawer ne dikir ku ewê hêzên iraqî êrîşî me 
bikin û bi ser kevin. Lê nuha, ez bawer im ku Dewleta 
Islamî nema pêşeroja wê li Iraqê heye. Ewê tê de kutah 
(xelas) bibe". U wî got jî: "Qîrînên van jinên ku em di- 
ketin nav malên wan û ku me têk dibirin hîn jî di nav 
guhên min de ne. Ez nizanim çawa ji wan buhurandinê 
(efû) bixwazim, çawa guhên xwe paqij bikirn û bi wic- 
danê xwe re bijîm. Min gelek şaşî kirin ". 

Ev girtiyê 45 salî, berê ku xwe bigihîne Dewleta Islamî, 
karmendekî wezareta iraqî ya pêtrolê bû û mûçeyeke 
(meaş) wî hebû. Di 2012 de, wî xwe gihand DAIşê û di 


2014 beşdar bû êrîşên bajarên iraqî. (rudaw.net, 
10.12.2016) 

Konsulê amerîkî seredana Singalê dike 

Konsulê amerîkî li Hewlêrê, Ken Gross, çû seredana 
Şingalê û rastî berpirsiyaran, ku ji wan Nayif Seydo, bi- 
rêvebirê bajarokê Sinûnê, hat. Evê dawîn ji ajansa Rû- 
dawê re daxuyand ku rasthatina wan ji demjimêrekê 
bêtir ajot û ku wan ji nuh de avakirina Şingalê û pirsên 
ramyariyî (siyasî) yên navçeyê giftûgo kirin. 

Seydo ji konsul re got ku PKKê, ku di rizgarkirina 
Şingalê de alîkarî kiri bû, hîn jî li wê derê ye û ku divê 
ku ew xwe jê bikişîne, û wî anî bîra wî ku di 2014 de, 
Pêşmergeyên Kurdistana Iraqê çû bûn Kobanî, li Kur- 
distana Sûriyê, ji bo alîkarîkirina rizgarkirina wê ji De- 
wleta Islamî, lê ku piştî rizgarkirina vî bajarî ew vege- 
riyan malên xwe. 

(rudaw.net, 12.12.2016) 

Anterîka, Berzanî û Heşdî Şe'bî : Divê ku PKK ji 

Şingalê derkeve 

Di 15 Kanûn de, di konfêranseke çapemeniyê de, ber- 
devkê wezareta amerîkî ya karên derve, John Kerby, got 
ku PKK li ser lîsta têrrorîst a Amerîka ye û ku ew ni- 
kare li Şingalê bimîne. Û wî got jî ku hebûna wê li vê 
navçeyê vegera rûniştevanên wê asteng dike. Wî bangî 
hemî aliyên têkildar, hukûmeta Kurdistana Iraqê û ya 
Bexdadê jî tê de, kir ji bo lihevhatineke neteweyî, ji bo 
ku civaka vê navçeyê ji nuh de bibe weka berê. 

Serokwezîrê Kurdistanê, Nêçîrvan Berzanî, jî, li konfê- 
ranseke bi navê "Kurdistan piştî serxwebûnê", ku di 15 
Kanûn de li zanîngeha amerîkî ya Duhokê dest pê kir (li 
jêr, nûçeyên çandî, binêre), ji PKKê xwest ku Şingalê 
derkeve. 

Di yek ji konfêransên xwe yên çapemeniyê yên rojane 
de, berdevkê wezareta amerîkî ya karên derve, Mark 
Toner, gotinên John Kerby dubare kirin. 

Berpirsiyarê bilind ê mîlîsa iraqî ya şîî, "Heşdî Şe'bî", 
Kerîm Nûrî, jî ji PKKê xwest ku xwe ji Iraq û Kurdis- 
tana Iraqê bikişîne. (rudaw.net, 15,28 û 30,12.2016) 

Karayilan : "Emê xwe ji Şingalê bikişînin " 

Murat Karayilan, yek ji fermandarên PKKê, daxuyand 
ku ewê eva dawîn hêzên xwe ji Şingalê bikişîne. Û wî 
got jî ku giftûgo li ser vê yekê bi berpirsiyarên Kurdis- 
tana Iraqê re hene û ku ewê ev xwekişandin piştî kutah- 
bûna van giftûgoyan bibe. 

(rudaw.net, 30.12.2016) 

Bijîjkên amerîkî Pêşmergeyan derman dikin 
Yaneyeke bijîjkên (doktor) xwebexş ên amerîkî li Du- 
hokê Pêşmergeyên birîndar bê pere derman dikin. Hin 
Pêşmergeyên birîndar li derveyî Kurdistanê hatin 
neştergerî (ameliyat) kirin, lê ji bo ku birînên wan baş 
rehet ne bûn, ew vegeriyan Duhokê. 

Pêşmergeyên xwebexş 

Gelek welatvan bûne Pêşmergeyên xwebexş û li eniyên 
şerr in. Yek ji wan, Umer Abdullah, 63 salî ye û di sa- 
lên 1970 de pêşmerge bû. Ew nuha, tevî çekkê xwe, li 
eniya Nêrewanê ye, li gel ku Dewleta Islamî nema li wê 
derê yê. Wî got ku dema ku Pêşmerge xwe ji Mûsilê 
kişand û vegeriyan Nêrewanê, wî ji malbata xwe re got 
ku ewê şerr bike, bê ku pêwîstiya wî bi mûçe (meaş) 
yan alîkarî hebe, û ku hêviya wî ya tenê avabûna de- 
wleta kurdî ye. 

(rudaw.net, 15.12.2016) 

HUKÛMETA KURDÎ MASRAFÊN DIBISTANAN 
DIDE 

Hukûmeta Kurdistanê biryar stend ku masrafên dibis- 
tanê yên hemî zarokên şehîdan, ên kesên ku di dema 
qirkirinên Saddam Huseyn de (Enfal) hati bûn sirgûn 
kirin û yên girtiyên siyasî, ku li dibistanên Kurdistanê 
dixwînin, bide. 

(rudaw.net, 07.12.2016) 

JI SEDEMA LEŞKERÊ TIRKÎ, 361 DIBISTAN 
GIRTÎ NE 

Di 20 salên dawîn de, 361 dibistanên parêzgeha Du- 
hokê, ji sedema şerrê di navbera leşkerê tirkî û PKKê de 
li Kurdistana Iraqê, hatin girtin. 

(rudaw.net, 08.12.2016) 

VEGERANDINA GIRTIYAN ÎRANÊ 

Di 2016 de, 56 girtiyên îranî ku li zîndanên Kurdistana 
Iraqê bûn hatin vegerandin Iranê. Hîn 17'yên din jî hene 
û ewê di 2017 de werin vegerandin. 

(rudaw.net, 29.12.2016) 

REWŞA MÛSILÊ 

13.000 kes vegeriyan 

Birêvebirê giştî yê servîsên wezareta iraqî ya koçbûnê, 
Ziya Selal, daxuyand ku heta nuha 2.504 malbat, ango 
13.271 kes, vegeriyane malên xwe, li Mûsil û derdora 
wê. Ew li kampên Cideya 2, Xazir û Dîbegê diman. 


Hîn jî bi deh hezaran kesên ku ji şerrê Mûsilê reviyane 
li kampên Kurditanê dimînin. 

(rudaw.net, 15.12,2016) 

Daiş 13 kesan, ku ji wan 2 zarok, bi dar ve dike 
Rêxistina Human Rights Watch daxuyand ku ji sedema 
serhildana xelk, Dewleta Islamî 13 kes, ku ji wan 2 za- 
rok, li gundên Hud û Lezakê, 50 km li Başûrê Mûsilê, 
bi dar ve kirin (daleqandin). 

(rudaw.net, 27.12.2016) 

Fille cêjna Noêlê (Christmas) yîroz dikin 
Di 25 Kanûn de, Filleyên bajarokê Hemdaniyê, ku gi- 
rêdayî Mûsilê ye, merasîmeke Noêlê (Christmas, cêjna 
bûna pêxember Isa) li dêreke ku ji aliyê Dewleta Islamî 
hatiye têk dan (xerab kirin) kir. Di du salên dawîn de, 
wan nikari bû ku tê de vê cêjnê pîroz bikin, ji bo ku ev 
dêr ji aliyê Dewleta Islamî hati bû vegirtin (işgal kirin). 
(rudaw.net, 26.12.2016) 

5.000 serbazên amerîkî li nêzîkî Mûsilê 
Amerîka nêzîkî 5.000 serbaz (esker) li nêzîkî Mûsilê bi 
cî kirin. Berpirsiyarekî leşkerê iraqî ji ajansa Rûdawê re 
daxuyand ku di navbera Amerîka, Iraq û Herêma Kur- 
distanê de lihevkirinek li ser tevgera Mûsilê heye. 

Di 17 Çirî 2016 de, tevgera Mûsilê (şerrê li dijî Dewleta 
Islamî) dest pê kiri bû. Piştî rizgarkirina gund û bajaro- 
kên deşta Nînewa, leşkerê iraqî ji aliyê Rojhilatê ket 
nav bajar û ji 40 taxan bêtir rizgar kirin. 

(rudaw.net, 31.12.2016) 

KERKÛK 

Êrîş li Hewîcê 

Di 17 Kanûn de, mînek li bajarokê Hewîcê, ku girê- 
dayî Kerkûkê ye, teqiya. Jinek hat kuştin û 2 endamên 
malbata wê birîndar bûn. 

Sîvîl her roj ji Hewîcê ber bi Kerkûkê direvin û pere di- 
din qaçaxçiyan. 

Kerkûk navçeyeke kurdî ye, lê ew bi awakî fermî ne gi- 
rêdayî Herêma Kurdistanê ye û li bin desthiladat Bex- 
dadê ye. 

(rudaw.net, 17.12.2016) 

Sabiî direvin 

Ji kesên ku direvin Sabiî jî hene. Ew komeke olî ye û 
nemaze li Sûriye û Iraqê dijî. Ola wan "monotêîst" 
(ango bi yek Xwedê bawer dike) û pêxemberê wan Ye- 
hya ye. Jimara wan li cihanê digihêje nêzîkî 60.000 - 
70.000. Ji sedema şerr û nebûna kar, piraniya wan ji 
Kerkûkê derket. 

(rudaw.net, 25.12.2016) 

BEXDAD 

Êrîş li dijî Filleyan 

Di 23 Kanûn de, êrîşek li taxa fîlle ya Bexdadê bû. 8 
kes hatin kuştin. 

Sekreterê giştî yê Tevgera Filleyên Iraqê, Reyan Kil- 
dan, ev êrîş bi daxuyaniyeke nivîskî şermezar kir, gazin 
kir ku servîsên ewlehiyê Filleyan naparêzin û bangî 
balyozxaneyan (sefaretxane), UNê û berpirsiyarên şîî 
kir. Şervanên vê tevgerê beşek ji mîlîsên şîî yên Heşdî 
Şe'bî ne. 

(rudaw.net, 24.12.2016) 

Rojnamevaneke iraqî tê revandin 
Di 26 Kanûn de, bi şev, rojnamevana iraqî Efrah 
Şewqî, li mala xwe, ji aliyê kesên nenas ên çekdar hat 
revandin. Wan erebe, gewher û perê wê jî birin. 
(rudaw.net, 27.12.2016) 

2 êrîş : 21 mirî û 45 birîndar 

Di 31 Kanûn 2016 de, 2 êrîş li Bexdadê bûn. 21 kes 
hatin kuştin û 45 jî birîndar bûn. Heta nuha, tukes 
xwedî li van êrîşan demeket. 

(rudaw.net, 31.12.2016) 

Nîşanka Buroya Kurdî : Êrîş li bajarên din ên 
Başûrê Iraqê jî dibin, lê em nikarin hemiyan bêjin. 

SEREDANÊN KURDISTANÊ 

AMERÎKA 


Wezîrê parastinê 




Di 11 Kanûn 2016 de, wezîrê amerîkî yê parastinê, 
Ashton Carter, tevî şandekê, çû seredana serokê Kur- 
distanê, Mesûd Berzanî. Wî spasiya Berzanî, ji bo tev- 
gerên Pêşmerge li dijî Dewleta Islamî û hevkariya bi 
hukûmet û leşkerê iraqî re, kir. Û wî soz da ku ewê 
Amerîka piştgiriya xwe ji Herêma Kurdistanê re, ji 
aliyê leşkerî û malî, bajo (dewam bike). Berzanî jê re 


got ku Dewleta Islamî ne bitenê ji bo navçeyê, lê ji bo 
tevyiya cihanê, metirsî (tehlike) ye. 

(rudaw.net, 11.12.2016) 

BENELUX 

3 wezîrên karên derve 

Di 18 Kanûn de, wezîrê beljîkî yê karên derve, Didier 
Reynders; ê Hollanda, Bert Koenders, û yê Luxem- 
burgê, Jean Asselbom, gihajtin firokexaneya navnete- 
weyî ya Hewlêrê. Ew tê de ji aliyê serokewezîrê kurd 
Nêçîrvan Berzanî, berdevkê hukûmeta Kurdistanê Sef- 
fîn Dizeyî, û çend berpirsiyarên kurd hatin pêşwazî ki- 
rin. Piştre, ew rastî serokê Kurdistanê, Mesûd Berzanî, 
hatin û pê re şerrê li dijî Dewleta Islamî, tevgera Mûsilê 
û alîkariya penaberan giftûgo kirin. 

(rudaw.net, 18.12.2016) 

KURDISTANA SÛRIYÊ 

Şandeke oldarên misilman 

Di 14 Kanûn 2016 de, şandeke oldarên misilman, ên 
Kurdistana Sûriyê, çû seredana oldarên bajarê Suley- 
maniyê. Piştre, her du aliyan konfêranseke çapemeniyê 
pêk anî. Û piştre jî, ewê ev şand biçe seredana sazen- 
deyên ramyariyî (muesseseyên siyasî), ji bo spasîkirina 
wan, ji bo alîkarîkirina Kurdistana Sûriyê di şerrê wê li 
dijî Dewleta Islamî de. 

Wezîrê ewqafên olî yên kantonên Kurdistana Sûriyê, 
Muhammed Qadirî, spasiya Pêşmerge, ji bo alîkarîki- 
rina YPG û YPJ'ên Kurdistana Sûriyê di rizgarkirina 
Kobanî de. Pêşmerge 7 meh li wê derê ma bûn, û piştre, 
di 28 Nîsan 2015, vegeriya bûn Kurdistana Iraqê. 
(rudaw.net, 14.12.2016) 

KANADA 

Wezîrê kanadî yê parastinê 

Di 21 Kanûn de, wezîrê kanadî yê parastinê, Harjit 
Singh Sajan, çû seredana serokwezîrê Kurdistanê, Nê- 
çîrvan Berzanî. Evê dawîn spasiya wezîrê kanadî, ji bo 
alîkariya leşkerî û mirovî ya welatê wî, kir û hemahen- 
giya di navbera Pêşmerge û pisporên leşkerî yên kanadî 
de bilind nirxand. Wî hêvî kir ku alîkariya wî ya mirovî 
bajo (dewam bike), ji sedema herikîna penaberan ji Mû- 
silê. 

(rudaw.net, 21.12.2016) 

UNAMI : ENCAMA ŞERR DI 2016 DE 

UNAMI, buroya Rêxistina Neteweyên Yekbûyî (U.N.) 
li Iraqê, daxuyand ku di 2016 de, ji sedema şerr, li teva- 
hiya Iraqê 12.038 kes hatin kuştin û 14.411 jî birîndar 
bûn. Û wê got jî ku piraniya teqîn û pevçûnan li Bex- 
dadê, piştre li Selaheddîn, Mûsil, Kerkûk, Enbar û 
Diyala bûn. 

Rappor dibêje ku 6.492 ji wan sîvîl û 5.556 karmendên 
ewlehiyê bûn. 

(rudaw.net, 26.12.2016) 

HUMAN RIGHTS WATCH : JIMARA GIRTIYÊN 
DAIŞê 

Li gora rapporeke rêxistina navneteweyî ya mafên mi- 
rov, Human Rights Watch, ji 2 salan de, 9.000 kes hatin 
ragirtin. Ew bi hebûna pêwendiyên wan bi Dewleta Is- 
lamî re hatin tawanbar kirin. Piraniya wan hatin şandin 
zîndanên Kurdistana Iraqê, ji sedema başbûna rewşa wê 
ji aliyê ewlehiyê. 

Kovara Foreign Affairs jî rapportek weşand û tê de got 
ku ji sedema borana (krîz) aborî, ev jimara mezzin a 
girtiyan pirseke (problem) malî ji hukûmetên Kurdistan 
û Iraqê re derdixîne. 


Li gora birêvebirê berê yê zîndana Germiyanê, li Kur- 
distanê, masrafa rojane ya her girtiyekî islamî 250 dolar 
e : Xwarin, derman û ewlehî. Weka nimûne : Girtiyekî 
çeçen, ku xwesti bû ku xwe biteqîne, birîndar bû. Ew 3 
mehan li nexweşxaneyê ma û piştre hat birin dadgehê. 

Pirseke din a zîndanên Kurdistanê zêde tijjebûna wan e. 
Nimûne : Zîndana Suleymaniyê ji bo 1.000 girtiyan 
hatiye ava kirin. Lê nuha, tê de 1.200 girtî hene. 
Girtîgeha Germiyanê jî dikare 50 girtî bistîne, lê nuha tê 
de 3 carên vê jimarê hene. 

Pirseke 3mîn : Li zîndanê, ev şervan hevdu nas dikin û 
toran ava dikin. 

Jimareke mezzin ji girtiyên DAIŞê pirsan li asta 
dadgehan jî derdixînin, ji bo ku zêde dadmend nîn in ku 
bi wan xerîk mijûl) bibin. 

( rudaw.net , 26.12.2016) 


KURDISTANA ÎRANÊ 


AMNESTY AZADKIRINA GIRTIYEKE KURD 
DIXWAZE 

Şaxa Swêdê ya Amnesty Intemational dest bi berhevki- 
rina wajoyan (imza), ji bo azadkirina çalakvana kurd 
Zeyneb Celalyan, kir. Heta nuha, 52.000 kes ev dax- 
wazname wajo kir. 

Zeyneb Celalyan 32 salî ye. Ew di 2007 de hati bû ra- 
girtin, bi endambûna PJAKê (Partiya Jiyana Azad a 
Kurdistanê) hati bû tawanbar kirin. Di destpêkê de, wê 
hukmê îdamê, û piştre zîndana muebbed, stendi bû. Li 
gora rapporên rêxistinên mafên mirov, di mehên dawîn 
de, tendurustiya wê ya canî û mejiyî paş de çûye. 
(rudaw.net, 04.12.2016) 

DU GIRTIYÊN KURD TÊN BI DAR VE KIRIN 

Di 07 Kanûn 2016 de, Alî Çartaq li zîndanda Selmasê, 
li parêzgeha kurdî ya Urmiyê, hat bi dar ve kirin (dale- 
qandin). Ew ji 5 salan de hati bû girtin, bi tawana bika- 
ranîna maddeyên hişbir. Birayê wî got ku berê ku dad- 
geha bilind a îranî biryara xwe bêje, ew hat kuştin. 

Kurdekî din jî li zîndana Kirmanşahê hat bi dar ve kirin. 
Ew bi kuştinê hati bû tawanbar kirin. 

(rudaw.net, 07.12.2016) 

ÇARENIVÎSA KURDEKÎ NE DIYAR E 
Di 06 Kanûn 2016 de, Aram Fethî, ji bajarê Merîwanê, 
li ber mala xwe ji aliyê ewlehiya îranî hat girtin û birin 
ciyekî ne diyar. Ev yek ji bo ku ew, di wê rojê de, 
beşdar bû riswakirinekê (protêsto) li dijî kuştina 
qaçaxçiyan, li ber avahiya şaredariya Merîwanê. Di 


Teşrîna buhurî de jî, ji bo ku wî li dijî nebaşbûna 
birêvebirina riyan riswa (protêsto) kiri bû, ew hati bû 
bin çav kirin. 

(rudaw.net, 10.12.2016) 


ÊRÎŞ LI SER "PDKÎ" LI KURDISTANAIRAQÊ 



mmnmma 


Di 20 Kanûn de, bi şev, 2 bombe li ber buroya Partî 
Dêmokratî Kurdistana îranê (PDKI) li Koyê, li Kurdis- 
tana Iraqê, teqiyan. 5 pêşmerge û endamekî ewlehiyê 
hatin kuştin û 4 kes birîndar bûn. 

Ev êrîş dema ku vê partiyê roja bûna serokê xwe yê 
kevn, Dr. Abdul-Rehman Qasimlû, bi bîr dianî bû. 

Di 21 Kanûn de, marasîmeke taybetî ji bo van şehîdan 
bû. Sekreterê giştî yê vê partiyê, Xalid Azîzî, tê de got 
ku ewê partiya wî bersîva têrrorê bi têrrorê nede. 

Hukûmeta Kurdistana Iraqê, partiya Yekîtî Niştimanî 
Kurdistan, û partiyeke Kurdistana Tirkiyê, PAK, ev êrîş 
bi tundî şermezar kir. 

Di 24 Kaniin de, PDKI daxuyand ku ev êrîş karê Iranê 
bû. Wê got jî ku amanca van êrîşan xistina bombeyan di 
nav eywana civînan de bû, lê ku ew bi ser ne ketin. 

Di 24 Kanûn de jî, PDKI civînek li Koyê, bi amade- 
bûna partiyên ramyariyî (siyasî) yên her 4 perçeyên 
Kurdistanê pêk anî. 

(rudaw.net, 21, 25.12.2016) 

BIRYAREKE OLÎ LI SER LÎZÊN KOMPYÛ- 
TERÊ! 

Serokê olî Ayatullah Alî Sîstanî "fetwa"yek li ser ceza- 
kirina lîzên weka şetrenc, bilyardo, qumar û lîzên en- 
formatîkê, weka Play Station, derxist! 

(rudaw.net, 13.12.2016) 

OLDAREKÎ KURD LI ZÎNDANÊ 

Birêvebirê dibistana olî ya Selaheddîn El-Eyyûbî, Reza 
Ebdî, li Urmiyê, li Kurdisana Iranê, hat ragirtin û bi 6 
meh zîndan li Tebrîzê û 2 salan dûrxistina ji Urmiyê hat 
tawanbar kirin. Ew bi karkirina li dijî ewlehiya nete- 
weyî ya îranê hatiye tawanbar kirin. 

Endamekî malbata vî melleyê kurd got ku sedema vê 
yekê ew bû ku nimînendeyî (temsîlcî) hukûmeta îranî li 
Urmiyê ji bo karên olî û servîsên dizzî yên îranî (Itti- 
laat) bi awakî rêkûpêk (muntazam) fişar (zext) li ser wî 
dikirin ji bo ku ew dibistana xwe bide wan. 

Divê ku meriv zanibe ku Kurdên Iranê, weka yên per- 
çeyên din ên Kurdistanê, sunnî ne, lê Faris şîî ne. 
(rudaw.net, 22.12.2016) 

"PDKÎ" ROJA PÊŞMERGE PÎROZ DIKE 

Di 26 Kanûn 1945 de, cara yekemîn ala kurdî li bajarê 
Mahabadê, li Kurdistana îranê, hat bilind kirin. Ev yek 
li bin birêvebiriya Qazî Muhammed, Serokê Komara 
Kurdî ya Mahabadê ku bitenê salek ajot. Di 1977 de, 
Partî Dêmokratî Kurdistana Iranê "PDKI" biryar stend 
ku navê vê rojê bike "Roja Pêşmerge". 


Di 16 Kanûn 2016 de, Pêşmergeyên PDKÎ, ku li çiyayê 
di navbera Kurdistana Iran û Iraqê de şerr dikin, ev roj, 
bi amadebûna berpirsiyarên vê partiyê, pîroz kir. 
(rudaw.net, 16.12.2016) 

JINÊN "PDKÎ" ROJA PÊŞMERGE PÎROZ DIKIN 

Jimara şervanên jin di nav rêzên Pêşmerge de bilind 
bûye û yek ji wan, Seher Ercumendî, got ku rast e ku ji 
aliyê fîzîkî (canî), zilam xurttir in, lê ku li vira (li çiya), 
jin rahênanê (tedrîb) distînin, ji bo ku ev cudahî (ferq) 
rabe. Û wê got jî ku eger irade û morala jinan hebe, ew 
dikarin di hemî waran de kar bikin. 

(rudaw.net, 16.12.2016) 

URMIYE JI 50 WELATAN RE DIFIROŞE 

Serokê Rêxistina Bazarganiyê ya parêzgeha Urmiyê, 
Cefer Sadiq Eskenderî, daxuyand ku rêjeya (nisbet) fi- 
rotina ji derve re ya vê parêzgehê di 10 salên dawîn de 
10% bilin bûye û ku ew ji 50 welatên cihanê re tê kirin. 
Û wî got jî ku rêxistina wî projeyên wê hene ku ewê vê 
rêjeyê di 5 salên nêzîk de bigihînin 18%. 

Parêzgeha Urmiyê li sînorê 3 dewletan (Iran, Iraq, Tir- 
kiyê) e. Tehran wê weka deriyekî bazarganiyî yê girîng 
dibîne. 

(rudaw.net, 18.12.2016) 

AKSÎDANÊN (QEZA) KAR LI LORISTANê 

Birêvebirê giştî yê tibbê lêgal ê parêzgeha Loristanê, li 
Kurdistanê, daxuyand ku di Teşrîn 2016 de, 18 kes ji 
sedema aksîdanên (qeza) kar mirin û 483 jî birîndar 
bûn. Sedema bingehî ya vê yekê bikaranîna amûrên 
(alet) ne standar û nebûna zanyariyan e. Rêjeya aksîda- 
nên ku dibin sedema mirinê gihajtiye 38%. 

LI MAHABADÊ KARKER DI MANGIRTINÊ DE 
NE 

60 karker ji aliyê birêvebiriya nuh a Navenda Berhema- 
nîna Pîşesaziyî ya Mahabadê ji kar hatin avêtin. Ew ji 
mehekê de mangirtinê (grêv) dikin, ji bo ku xwestinên 
wan nayên guhdarî kirin. Tu berpirsiyar ne çû seredawa 
wan. Ji sedema sermayê, hin ji wan nexweş in. 

( rudaw.net , 30.12.2016) 

KURDISTANA SÛRIYÊ 


DUMAHÎKA ŞERRÊ LI DIJÎ DEWLETAISLAMÎ 
Kobanî ; Xortek tê kuştin 

Dema ku xortekî 17 salî, Xazî Ibrahîm Muhammed, 
erdê xwe li gundê Qereqozaqê, li Rojavaya Kobanî, 
dajot, bombeyeke ku ji aliyê Dewleta Islamî hati bû da- 
nîn teqiya. Ew hat kuştin. 

( rudaw.net , 26.12.2016) 

Efrîn : 50% Ereb 

Piştî şerrê li Bakurê Helebê, di navbera hêzên Mertala 
Firatê (ku Tirkiye piştgiriya wan dike) û Dewleta Islamî 
de, û di navbera dijberiya sûrî ya bi navê Hêzên Sûriya 
Dêmokratîk (HSD) û vê Dewleta Islamî de, dêmogra- 
fiya bajarê kurdî yê Eifînê guherî (ew li Bakurê Helebê 
û li nêzîkî sînorê Tirkiyê ye). Ev yek ji bo ku Kurd jê 
ber bi Helebê direvin û Ereb ji Helebê, bi pêlan, ber bi 
Efrînê direvin. Rêjya (nisbeta) van Ereban 50% derbas 
kir. Bi ser de jî, 850 penaber ji navçeyên Reqqa, Dêr El- 
Zor, Bab, Tudmur, Cerablus û Munbicê reviyan û hatin 
Efrînê. Piraniya wan jin û zarok in. 

Du sedemên reva Kurdan ji Efrînê hene. Ji aliyekî, 
rewşa wan a aborî gelek xerab bû û ji aliyekî din jî Bi- 
rêvebiriya Xweser a partiya kurdî PYD, ku desthilatiya 
wê li ser hemî Kurdistana Sûriyê, ku ji Dewleta Islamî 
hatiye rizgar kirin, heye, pergaleke (systême) perwer- 
deyê ya nuh li ser wan farz dike. Lê ev pergal ji bo Ere- 
bên Efrînê ne hat guherandin. 

(Rudaw.net, 09,29.12.2016) 

PYD NAVÊ KURDISTANA SÛRIYÊ DIGUHE- 
RÎNE 

Di 27 Kanûn 2016 de, bi amadebûna 165 kesan, Encu- 
mena Avaker a Sîstêma Fêdêralîsma Dêmokratîk li 
Rojava (Kurdistana Sûriyê) civîna xwe ya 2mîn li Ri- 
mêlanê kir. Wê biryar stend ku gotina "Rojava" der- 
xîne û ji nuha û şûn de navê xwe bike : Sîstema Eêdê- 
ralîsma Dêmokratîk a Bakurê Sûriyê. 

Foze Yûsif, jineke ku endama encumena birêvebir a 
TEV-DEMê ye, daxuand ku "em careke din dil- 
niya(te'kîd) dikin que kesên ku dixwazin ku yekîtiya Sû- 
riyê, weka ax û gel, biparêzin, divê ku xewnên xwe ji 
aliyê neteweyî, olî û regezî (cins) berdin ... ". 

(rudaw.net, avestakurd.net, 28.12.2016) 

Ev guhertin 3 meh piştî ku yek ji birêvebirinên PKKê, 
Riza Altun, daxuyaniyek kir û tê de got ku divê ku sîs- 
têma "kanton"an û navê "Rojava" bên rakirin bû. 


ENKS LI DIJÎ RAKIRINA GOTINA "ROJAVA" 
YE 

Encumena Niştimanî ya Kurdî li Sûriyê "ENKS", ku tê 
de partiyên ku ne girêdayî PYD û PKKê hene, dax- 
uyand ku ew napejirîne (qebûl nake) ku gotina "Ro- 
java" were rakirin. Yek ji berpirsiyarên wê got : "ev ne 
cara yekemîn e ku PYD navê Kurdistana Sûriyê digu- 
herîne, lê vê carê, bi rakirina gotina Rojava, ew dîrok û 
projeya neteweyî kurd radike. Loma, baweriya gelê 
kurd pê ne maye ". 

(rudaw.net, 30.12.2016) 

HUKÛMETA SÛRÎ LI DIJÎ GUHERTINA VÎ 
NAVÎ 

Berpirsiyarekî mezzin ê partiya erebî ya desthilatê 
"Baas", Xelef El-Miftah, çû Qamişlî, Kurdistana Sûriyê, 
û tê de rastî berpirsiyarên vê partiyê, yên hukûmeta sûrî 
û oldar û serokên êlên (eşîr) erebî hat. Wî ji wan re got 
ku ew li dijî sîstema fêdêralismê, ku PYD ava kiriye, 
ye, ji bo ku ewê Sûriyê perçe bike. 

Û wî got jî ku ewê hukûmet tecrube bike ku mîlîsên şîî 
yên Heşdî Ş'ebî li parêzgeha Hesîçê (Kurdistana Sûriyê) 
bi cî bike û ku ewê ala sûrî tê de bê belav kirin. Piştre, 
ew çû nexweşxaneya Qamişlî û seredana birîndarên 
leşkerê sûrî kir (li bultenên me yên berê binêre : 
pevçûn). 

Berdevkê wezareta sûrî ya agahdariyê, Bessam Ebû 
Ebdullah, daxuyand ku "Bakurê Sûriyê û Fêdêralîsm" 
nayên pejirandin (qebûl kirin) û ku ew gelê sûrî ye ku 
divê ku li ser vê yekê biryar bistîne. Û wî got jî ku li 
Bakurê Sûriyê ne bitenê Kurd hene. 

(rudaw.net, 07,30.12.2016) 

PYD LI DIJÎ KURDÊN DIN 

Oamişlî, Amûdê û Tirbê Sipî 

Di 02 Kanûn 2016 de, alîgirên cuhan ên PYD êrîşî 
xwepêşandiyên ENKSê li Qamişlî kir. Çend kes, ku ji 
wan zarokek, birîndar bûn. Bi ser de jî, jineke bi 8 me- 
han ducanî (hamile) zarokê xwe li nexweşxaneyê hunda 
kir. 

Di heman rojê de, PYD êrîşî buroya ENKSê kir, ala 
kurdî anî xwarê û şewitand! Bi ser de jî, wê hertiştê bu- 
royê têk bir (xerab kir). 

Serokê Kurdistana Iraqê, Mesûd Berzanî, peyameke 
(mesaj) piştgiriyê ji xwepêşandiyan re şand û tê de ki- 
rinên PYD şermezar kirin. Elên (eşîr) erebî yên Nînewa 
jî ev kirinên PYD şermezar kirin. 

Di 06 Kanûn de, careke din, buroya ENKSê li Tirbê 
Sipî hat şewitandin û hemî alavên (alet) wê hatin têk 
dan. 

(rudaw.net, 02 û 05.12; avestakurd.net, 03,04 û 

06.12.2016) 

Serê Kaniyê: Kurdek xwe dişewitîne 
Karmendekî kurd li buroya PYD, Ebdulhemîd Salih 
Heydo, 4 mehan li zîndanên PYD ma, ji bo ku wî ne 
xwest ku pere bide wê. Piştre, ew hat azad kirin. 

Piştî rizgarbûnê, Heydo çû bal encumena şaredariyî ya 
vî bajarî, lê berpirsiyar ew girt, nifir kir wî û lê xist. Ji 
bo ku Heydo nema kari bû vê rewşê bikişîne, wî xwe 
şewitand û mir. 

(rudaw.net, avestakurd.net, 21.12.2016) 

Efrîn ; 3 şirtî dişewitin 

3 endamên partiya PDK-S, Izzet û Muhsin Xelîl, Ebdo 
Muhammed Hebeş, ji aliyê hêzên PYD hatin revandin. 
Piştre, ew di nav konekê şewitîn. Hevbendiya Neteweyî 
ya Sûrî (Itilaf : dijberiya sûrî) û Encumena Neteweyî 
ya Kurdî li Sûriyê (ENK-S) PYD bi şewitandina wan a 
bi qesdî tawanbar kir, lê PYD ev yek inkar kir û got ku 
ew ji sedema şewatekê di nav kona wan de bû. 
(rudaw.net, avestakurd.net, 26.12.2016) 

Qedexekirina xwepêsandanan 

Birêvebiriya Xwester, a partiya PYD, ji xelkê Kurdis- 
tana Sûriyê xwest ku beşdar nebin xwepêşandanên 
ENK-Sê. Eger beşar bibin, ewê bên ragirtin. 

(rudaw.net, 09.12.2016) 

Xizmeta leşkerî ya neçarî li 4 bajaran 
Di 22 Kanûn de, polîsê Birêvebiriya Xweser tevgereke 
fireh li Hesîçê, Qamişlî, Amûdê û Dirbêsiyyê kir, ji bo 
ragirtina cuhanan û birina wan xizmeta leşkerî ya neçarî 
(icbarî). Hin ji van kesên ragirtî 40 salî ne û nema divên 
ku vê xizmetê bikin. 

(rudaw.net, 23.12.2016) 

60 siyasî li zîndanên PYD 

Girtiyekî berê û endamê Partiya Yekîtiya Kurdî 
"Yekîtî", Feysel Badirî, ji ajansa Rûdawê re daxuyand 
ku nêzîkî 60 girtî li zîndanên Birêvebiriya Xweser hene, 
ku rewşa tendurustiya wan gelek xerab e û ku ew bitenê 
dema ku dikin bimirin tên birin nexweşxanê. Û wî got jî 
ku ew yek ji wan bû. 

(rudaw.net, 24.12.2016) 

PYD 4 KURDAN AZAD DIKE 
Di 24 Kanûn de, servîsên ewlehiyê yên partiya PYD, 
Asayişê, 4 girtiyên ku endamên ENK-Sê ne azad kirin. 
Ew beşdar bû bûn şîna Hebîb Qedrî û di 15 Tebax 2016 
de hati bûn ragirtin. 

(rudaM’.net, 24.12.2016) 


BUROYEKE ŞAREDARIYÎ LI HESÎÇÊ 

Hukûmeta sûrî buroyeke nuh a serjimêriyê li bajarê 
Hesîçê, paytexta Kurdistana Sûriyê, vekir. 

(rudaw.net, 08.12.2016) 

SERBAZÊN RÛS RASTÎ PARTIYÊN KURDÎ TÊN 
Di 15 Kanûn de, bi vexwendina (dawet) fermandarê 
hêzên rûsî li Sûriyê, Alexandre Dvorinko, serbazên 
(esker) rûs rastî çend partiyên ramyariyî (siyasî) yên 
kurdî li Sûriyê hatin. Civîn li navenda leşkerî ya Hi- 
meymiyyê, li nêzîkî bajarê sûrî yê Laziqiyyê û ku nuha 
li bin çavdêriya rûsî ye, bû. Ev partiyên kurdî ji Qamişlî 
çûn wê derê. Encumena Niştimanî ya Kurdî li Sûriyê 
(ENK-S) û Partiya Pêşverû ya Dêmokrat a Kurdî li 
Sûriyê ev vexwendin ne pejirand (qebûl ne kir). 
(rudaw.net, 15.12.2016) 

LIHEVKIRINEKE RÛSÎ-TIRKÎ JI BO AGIR- 
BIRRÎNEKÊ LI SÛRIYÊ 

Tirkiye û Rûsya li hev kir ku agirbirrînekê li Helebê û 
hemî navçeyên Sûriyê ku tê de pevçûn hene daxuyînin 
(îlan bikin). 

Di 29 Kanûn 2016 de, serokê rûs Vladimir Putin wajo- 
kirina (imza) vê lihevkirinê daxuyand û got ku ewê di 
30 Kanûn, nîvê şevê de, were pesend (tatbîq) kirin. 

Berteka (reaction) U.N.ê 

Şandê taybetî yê Rêxistina Neteweyên Yekbûyî "U.N." 
li Sûriyê, Steffan Di Mestura, daxuyand ku UN ji bo vê 
lihevkirinê gelek dilxweş bû, ji wo ku ew biryar N° 
2254, a Encumena Ewlehiya UNê, li ser vê yekê bi cî 
tîne (tatbîq dike). Û wî got jî ku ewê ev lihevkirin 
şandina alîkariya mirovî ji sîvîlan re hêsantir bike û ku 
rêxistina wî amade ye ku gavan ber bi çareyeke hergavî 
(daimî) ji borana (krîz) sûrî re bavêje. 

Berteka Lîşa Erebî 

Sekreterê giştî yê Lîga Erebî, Ehmed Ebû Xêt, ji Qahirê 
xwest ku çavdêrên navneteweyî bicîkirina vê lihevki- 
rinê bişopînin. 

Berteka serokê sûrî Esed 

Serokê Sûriyê, Beşşar El-Esed, rastî serokê encumena 
ewlehiyê ya Rûsya, Constantin Kosatchev, hat û dubare 
kir ku ew piştgiriya daxuyandina vê agirbirrînê dike. 
Piştî civînê, serokê rûs Vladimir Putin ji El-Esed re 
têlêfon kir. 

Berketa îranê 

Wezîrê îranî yê karên derve, Muhammed Cewad Zarîf, 
bi erênî bertek da wê lihevkirinê û got ku ew hêvî dike 
ku demdirêj be. 

(rudaw.net, 28,29,30.12.2016) 

U.N. ALÎKARÎ JI KURDISTANÊ RE DIŞÎNE 
Di 25 Kaniin de, bi pireke ezmanî ya Şam-Qamişlî, 
Bemameya Navneteweyî ya Xwarinê ya U.Nê alîkarî ji 
parêzgeha Hesîçê, li Kurdistanê, re şand : 1.020 karton 
pêwîstiyên dibistanî, 192 pirtûkên xwendinê, 900 sel- 
likên xwarinê, 900 tûrên birinc û 540 kartonên xwa- 
rinên din. 

Berê rojekê, di civîneke Encumena Ewlehiyê ya UNê 
de, birêvebiriya karên mirovî ya UNê li ser parêzgeha 
Hesîçê peyivî. Wê tê de avakirina pireke ezmanî ji bo 
şandina vê alîkariya mirovî xwest. 

Ji Tîrmeh 2016 de, firokeyan 233 caran alîkarî ji 
parêzgeha Hesîçê re şand. 

(rudaw.net, 25.12.2016) 

DÛMAHÎKA ŞERRÊ LI HELEBê 

Kurdekî Iraqê dixwaze ku 47 zarokên Helebê xwedî 

bike 

Bajarê sûrî yê Helebê ji sedema şerr wêran bûye (li 
bultenên me yên buhurî binêre. Gelek Kurd jî tê de 
dijîn). Gelek ji zarokên wê bûne sêwî. Kurdekî Iraqê, ji 
bajarê Hewlêrê, ku ne xwest ku navê xwe bêje, bangî 
civata navneteweyî kir û got ku ew amade ye ku 47 za- 
rokên vî bajarî, yên ji 2 heta 10 salî, xwedî bike. 

Serbazên tirk li Bakurê Helebê tên êrîş kirin 
Li gora mêdyayên tirkî, leşkerê tirkî ku li Sûriyê ye (di 
çarçeveya tevgera Mertala Firatê de) li El-Babê, li Ba- 
kurê Helebê, li nêzîkî sînorê tirkî, hat êrîş kirin. Serba- 
zek (esker) hat kuştin û 7 jî birîndar bûn. Ev leşker ji 24 
Tebax 2016 de li wê derê ye. 

Di 21 Kanûn de, di êrîşeke din li El-Babê de, 4 ser- 
bazên tirk hatin kuştin û 11 birîndar bûn. 

Di 21 Kanûn de jî, Dewleta Islamî 14 serbazên tirk 
kuştin û 33 birîndar kirin. Ev yek, bi bikaranîna 3 ere- 
beyên bombekirî. 

Şerrê di navbera leşkerê tirkî, Leşkerê Azad ê Sûrî û 
Dewleta Islamî de li Kurdistana Sûriyê û li Sûriyê ji 
120 rojan de dajo (dewam dike). Heta nuha, 38 ser- 
bazên tirk hatine kuştin. 

(rudaw.net, 19, 21 û 22.12.2016) 

86 DAIŞ ji aliyê firokeyên tirkî hatine kuştin 

Fermandariya leşkerê tirkî daxuyand ku firokeyên wê 
141 caran bingehên Dewleta Islamî li El-Babê bombe 
kirin û ku 86 ji endamên wê kuştin. 

(rudaw.net, 24.12.2016) 


Tirkiye Munbicê bombe dike 

Hêzên tirkî yên Mertala Firatê bingehên Encumena 
Leşkerî ya Munbicê, li Bakurê Helebê, bombe kirin. 
(rudaM’.net, 28.12.2016) 


Derxistina sîvîlan 



Di 18 Kanûit de, bi şev, otobusan dest bi derxistina 
sîvîlan ber bi Idlibê kir. Bi ser de jî, 131 birîndar hatin 
birin Tirkiyê, ji bo ku li wê derê bên derman kirin. 

Tê gotin ku nêzîkî 350.000 penaber çûne "herêma tam- 
pon" ku Tirkiyê ava kiriye û ku di navbera deriyê sînorî 
yê Bab El-Hewa û rojavaya Helebê de ye. 

Gelek penaber ber bi Kurdistana Tirkiyê reviyan. Li 
gora wezîrê tirk ê karên derve, ji destpêka derxistina 
sîvîlan ji Helebê de, 12.000 penaber gihajtine Tirkiyê û 
ku kamp ji bo wan hatine amade kirin. 

(rudaM’.net, 19 û 20.12.2016) 

Xwenêsandan li Amûdê 

Çalakvanên civaka sîvîl a bajarê Amûdê, li Kurdistanê, 
xwe pêşan da (meşiyan), ji bo riswakirina kuştinên 
sîvîlan li Helebê û piştgiriya penaberan. 

(rudaw.net, 22.12.2016) 

Sûriye ii YPG dixwaze ku ii Helebê derkeve 
Di civîneke berpirsiyarên hukûmeta sûrî bi YPG'yên 
kurdî re, hukûmeta sûrî ji wan xwest ku ji taxa kurdî 
"Şêx Meqsûd" a Helebê û ji hemî taxên Rojhilata vî 
bajarî, di nav mehekê de, derkevin. 

YPG ji nêzîkî 3 salan de, piştî ku komên dijberiyê qewi- 
randin, li vê taxa kurdî dimînin. U ji Teşrîn 2016 de, ew 
li 6 taxên din ên Rojhilata Helebê jî dimînin. 

(rudaM’.net, 23.12.2016) 

DÛMAHÎKA TEVGERA REQQA 
Gundên rizsarkirî 

Di çarçeveya tevgera Reqqa, paytexta Dewleta Islamî li 
Sûriyê (weka Mûsilê li Iraqê) de, Hêzên Hêrsa Firatê, 
ku nemaze ji HSD'yên kurdî (Hêzên Sûriya Dêmo- 
kratîk) hatine pêk anîn, daxuyand ku wan gelek gund ji 
Dewleta Islamî stendin û ku bi vî awayî gehîneka (mer- 
hele) 2mîn a tevgerê, ya çavdêrîkirina bajarê Reqqa, 
dest pê kir. 

(rudaw.net, 21.12.2016) 

Şandê taybetî yê serokê amerîkî, Brett McGurk, dax- 
uyand ku tevgera bi navê "Hêrsa Firatê", ku ji aliyê 


Hêzên Dêmokratîk ên Sûriyê hatiye ava kirin, nêzîkî 
Reqqa dibe û ku heta nuha wan 1.900 km2 li dora vî 
bajarî rizgar kirine. 

(rudaw.net, 30.12.2016) 

SEROKEKÎ ISLAMÎ LI SÛRIYÊ TÊ KUŞTIN 

Brett McGurk daxuyand ku piştî bombekirinên heval- 
bendiya navneteweyî li nêzîkî bendava Reqqa, ferman- 
darekî bilind ê leşkerî yê Dewleta Islamî, ku bi navê 
Ebû Cendel Kuweyî hati bû nas kirin, hat kuştin. 

McGurk got jî ku di 20 rojên dawîn de, 100 êrîşên ez- 
manî li nêzîkî vê bendavê hatin kirin. 

(rudaw.net, 30.12.2016) 


NÛÇEYÊN NAVNETEWEYÎ 


LI HERDERÊ CIHANÊ : ROJA ALA KURDÎ 


17 Kanûn Roja Ala Kurdî ye. Ev biryar ji aliyê Parle- 



menta Kurdistana Iraqê di 2009 de hat stendin, ji bo ku 

ev al di 17 Kanûn 1945 de bi awakî fermî li Maha- 
badê, li Kurdistana îranê, ji aliyê Qazî Muhammed, 
Serokê Komara Kurdî ya Mahabadê, hati bû bilind 
kirin. 


Rengê sor sembola şoreşê, yê sipî sembola aşîtiyê û yê 
kesk sembola sirûştê (tebîet) ye. Tava zer ku li nîvê alê 
ye sembola ronahiyê ye. 

Di 17 Kanûn 2016 de, ev roj bi awakî fermî li Kurdis- 
tana Iraqê, bi amadebûna kesahiyên biyanî, hat pîroz ki- 
rin. Li perçeyên din ên Kurdistanê û li ciyên cihê yên 
cihanê, partî û rêxistinên kurdî jî, bi amadebûna bi he- 
zaran kes, ew pîroz kir. 

(rudaw.net, 17.12.2016) 


Nîşanka Buroya Kurdî : Ev al di 1919 de li Istanbulê, 
ji aliyê rêxistina kurdî "Kûrt Teşkilati Ictimaiye 
Cemiyeti" hat çêkirin. Ev rêxistin ji aliyê 12 Kurdên 
Tirkiye û Iraqê hati bû ava kirin. Ji wan, Mîr Ka- 
muran Bedir Xan û Ekrem Cemil Paşa, bavê Pervîn 
Cemîl, seroka Buroya Kurdî, hebûn. 

KANADA 

Çekkên nuh ji Pêşmerge re 

Alîkarê wezîrê kanadî yê parastinê, John Forster, dax- 
uyand ku hukûmeta iraqî pejirand (qebûl kir) ku Ka- 
nada çekkên nuh ji Pêşmerge re bişîne. Kanada yek ji 
welatên hevbendiya navneteweyî li dijî Dewleta Islamî 
ye ku alîkariya hêzên Pêşmerge bi awayên cihê kir. 
(rudaw.net, 03.12.2016) 

BRÎTANYA MEZZIN 

6mîn Konfêransa li ser Pêtrol û Gazê ya Kurdistana 

Iraqê 

6mîn Konfêransa Pêtrol û Gazê ya Kurdistana Iraqê li 
Londonê bû. Rawêjkarê (muşawir) berê yê serokwezîrê 
brîtanî û parlementerê kurd ê vî welatî, Nedîm Zehawî, 
ji ajansa Rûdawê re daxuyand ku di pêşerojê de ewê fi- 
rotina gaza sirûştî (tebîî) ya Kurdistanê ji aliyê jêo- 
polîtîk girîng be, lê ku ewê demeke dirêj bistîne. 
(rudaw.net, 07.12.2016) 

YEKÎTIYA EWROPÎ 

28 milyon € ji Kurdistana Iraqê re 
Berpirsiyarê hukûmeta Kurdistana Iraqê li bal Yekîtiya 
Ewropî, Dilawer Ajgeyî, ji ajansa Rûdawê re daxuyand 
ku ewê Yekîtiya Ewropî 28 milyon € bide 800.000 pe- 
naberên ku li Kurdistana Iraqê dimînin. 

(rudaw.net, 07.12.2016) 

86 milyon € ii Iragê re 

Berdevkê wezareta iraqî ya planê, Ebdul-Zuhre Xen- 
dawî, di konfêranseke çapemeniyê de daxyand ku 
wezîrê iraqî yê planê, Selman Cumeylî, û balyozê 
(sefîr) Yekîtiya Ewropî li Iraqê, Patrick Simonnet, li- 
hevkirinek li ser ji nuh de avakirina herêmên iraqî ku ji 
Dewleta Islamî hatine rizgar kirin wajo (imza) kir. 

Li gora vê lihevkirinê, di 2017 de, ewê Yekîtiya Ewropî 
14 milyon € û 19 welatên ku endamên hevbendiya nav- 
neteweyî li dijî Dewleta Islamî ne 72 milyon € bidin. 
(rudaw.net, 19.12.2016) 

PARLEMENTA EWROPÎ 

Konfêrans li ser Tirkiyê 

Di 08 û 09 Kanûn de, komên cihê yên Parlementa 
Ewropî 13mîn Konfêransa Salane li ser Kurdan, bi 
amadebûna nêzîkî 200 kesan, pêk anî. Parlementer û 
kesahiyên cihê, ku Xelata Nobelê ji bo Aşîtiyê stendiye, 
tê de peyivîn û bangî Tirkiyê kir ku bi Kurdan re aşîtî û 
dyalogê pêk bîne. Û wan UN, Amerîka û Yekîtiya 
Ewropî jî vexwend (dawet kir) ku ji daxwaziyên Kur- 
dan li her 4 perçeyên Kurdistanê re rûmet (hurmet) bi- 
kin û bangî Kurdan kir ku bibin yek. 

Ji aliyê kurdî, parlementerê partiya EIDP, Selahettin 
Demirtaş, peyamek şand û nimînendeyê (temsîlcî) 
Kongreya Neteweyî ya Kurdistanê (KNK) ku li Bruk- 
sêlê ye, Zubeyir Aydar, tê de 1 OOmîn sersaliya peymana 
fransî-ingilîzî ya navdar, Sykes-Picot, a sala 1916, ku 
Kurdistan di nav 4 perçeyan de veqetend, anî bîran. 

Eger em werin Kurdistana Sûriyê, hev-serokê partiya 
kurdî ya Sûriyê, PYD, Salih Muslim, axaftinek kir û got 
ku modêla Dewlet Netewe ji bo Rojhilata Navîn ne baş 
e û ku ezmûna (tecrube) partiya wî li Kurdistana Sûriyê 
bi ser ketiye (PYD fêdêralismê li Sûriyê dixwaze). 
(avestakurd.net, 07.12; Med-Diplomatic, 08.12.2016) 

Xelata Sakharof ji 2 keçên kurd ên yezîdî re 
Di 13 Kanûn 2016 de, Parlementa Ewropî li Strasburgê 
Xelata Sakharov da Nadya Murad û Lamiya Beşşar, du 
keçên yezîdî ku ji Dewleta Islamî rizgar bûn. 

Di merasîmeke taybetî de, û bi amadebûna 750 parle- 
menterên ewropî, nimînendeyê (temsîlî) hukûmeta 
Kurdistana Iraqê li Bruksêlê, Dilawar Ajgeyî, û berpir- 
siyarên olî yên yezîdî yên Kurdistana Iraqê û Almanya, 
serokê vê parlementê, Martin Schulz, ev xelat da wan. 
Eler du keç ji ajansa Rûdawê re daxuyand ku ewê xelata 
xwe bibin kesên ku pêwîstiya wan bi alîkariyê heye. 

Lamiya got ku ew 18 salî ye û ku dema ku Dewleta 
Islamî gundê wê vegirt, ew 15 salî bû. Elemî zilam, ku ji 


nav wan bav û diya wê, hatin kuştin. Û wê got jî ku ew 
hat firotin û 4 caran pê re bi zorê hat razan (tecavuz, ix- 
tisab, viol). Eger em werin Nadya Murad, UNê ew Ba- 
lyoza Niyyeta Baş bi nav kiri bû (li bultenên me yên 
buhurî binêre). Dema ku van keçan çîroka xwe digot, 
serok Schulz giriya. 

Berpirsiyarê Kurdistana Iraqê, Dilawer Ajgeyî, got ku 
ev xelat encamên pêwendiyên hergavî yên serokwezîrê 
kurd Nêçîrvan Berzanî û hukûmeta wî bi Parlementa 
Ewropî re ne û ku ev biserketineke mezzin a diplomasî 
û lobiya kurdî li Ewropa ye. 

(rudaw.net, 13 û 14.12.2016) 

Civîneke taybetî li ser îranê 

Di 14 Kanûn de, Parlementa Ewropî li Strasburgê civî- 
neke taybetî li ser mafên mirov li Iranê pêk anî. Ji her 
komeke ramyariyî (siyasî) endamek, û 4 nimînendeyên 
(temsîlcî) partiyên dijberiyê li îranê, beşdarî wê bûn. 
Lê, nimînendeyê Iranê li bal Yekîtiya Ewropî ne amade 
bû. 

(rudaw.net, 15.12.2016) 

AMERÎKA 

Rasthatin bi cîşirê serok re 

Di 09 Kanûn 2016 de, cîgirê serokê Amerîka, Joe Bi- 
den, li Washingtonê rastî rawêjkarê (muşawir) Encu- 
mena Ewlehiyê ya Herêma Kurdistana Iraqê, Mesrûr 
Berzanî, hat. Pê re şandek hebû û tê de serokê Encu- 
mena Serokatiya Kurdistanê, Fuad Huseyn, û nimîn- 
dendeya Herêma Kurdistanê li Amerîka, Beyan Samî 
Ebdul-Rehman, bûn. 

Biden rola Pêşmerge û hêzên iraqî di têkoşîna li dijî 
Dewleta Islamî de bilind nirxand û girîngiya hemahen- 
giya di navbera Bexdad û Hewlêrê de got. Û wî dilniya 
(te'kîd) jî kir ku ewê welatê wî piştgiriya xwe bajo (de- 
wam bike). 

Vê şanda kurdî rastî birêvebiriyên serokê nuha yê ame- 
rîkî, Barak Obama, û yê pêşerojê, Donald Trump, jî 
hat. Bi ser de jî, ew bi encumena pêwendiyên derve ya 
parlementa amerîkî re jî civiya. 

(rudaw.net, 09.12.2016) 

ÇÊKYA 

YPG buroya xwe dişirin 

YPG, şervanên Kurdistana Sûriyê, buroya xwe li Pragê 
girt. Li gora rojnameya çêkî Prag Deli Monitor, sedema 
vê yekê ew e ku vê buroyê nikari bû pêwendiyan bi ra- 
myarên (kesên siyasî) çêkî re bikin û xwe bi vê dewletê 
bidin nas kirin (bi awakî fermî xwe bidin qebûl kirin). 
Ev buroya nimînendetiyê di Nîsan 2016 de hati bû veki- 
rin. 

2 Çêkiyên ku di nav YPG û YPJ de şerr dikir ji aliyê 
Tirkiyê, li Şimexê, li Kurdistana Tirkiyê, hatin ragirtin. 
Di 13 Kanûn 2016 de, wezîrê çêkî yê karên derve çû 
Tirkiyê, ji bo ku jê bixwaze ku van şervanan radestî 
welatî wî bike. 

(avestakurd.net, 14.12.2016) 


Di 2014 de, ew çû Kurdistana Iraqê, û ji wê derê derbas 
bû Kurdistana Sûriyê. Wê 6 mehan di nav YPG de şerr 
kir, piştre vegeriya Kurdistana Iraqê û xwe gihand 
Pêşmerge. Piştî 6 mehan, ew vegeriya Danemarkê, ji bo 
seredana malbata xwe. Polîsê danimarkî pasaporta wê 
stend û jê re qedexe kir ku ji welat derkeve. 


ERMENISTAN 


Şahciwan dixwaze ku bi Itevkara xwe ya kurd re kar 

bike 



Şahcuwana (Şahbanuya Bedewbûnê) Milleniuma Er- 
menistanê ya sala 2016, Rippy Sargisyan, daxuand ku 
ew amade ye ku bi Şahcuwana Kurdistana Iraqê, Jalya 
Sîrwan, re kar bike, ji bo pêkanîna projeyekê li ser pe- 
naberan. Û wê got jî ku wê ji berê jî, çend caran, alîka- 
riya penaberên kurd kiriye. 

( rudaw.net , 19.12.2016) 

DANEMARK 


Servaneke iin a kurd tê dadseh kirin 



Keçeke cuhan a 23 salî, ji Kurdistana Iraqê, Ciwan 
Palanî, xwendina xwe ya siyaset û felsefê li zanîngeha 
Copenhagenê kutaw (xelas) kir. Piştî stendina bawer- 
nameya (diplöme) xwe, ew tavil çû Rojhilata Navîn, ji 
bo ku şerrê Dewleta Islamî bike. 


Di 20 Kanûn 2016 de, ew bi zîndankirinê, heta Çile 
2017, hat tawanbar kirin. Palanî li ser facebooka xwe 
nivîsî ku ew bi "endambûna rêxistineke çekdar a ne ya- 
sayî" hatiye tawanbar kirin. 

Bav û bapîrê Palanî Pêşmerge bûn. Berê 30 salan, UNê 
malbat ji kampa iraqî ya penaberan a Rumadî şandi bû 
Danimarkê. Di 2015 de, vî welatî yasayeke nuh li ser 
"şervanên biyanî" derxist. Li gora wê, mafê polîs heye 
ku kesên ku li Iraq û Sûriyê şerr dikin rabigire. 
(rudaw.net, 19 û 21.12.2016) 

BELJÎKA 

Roinamevanek ji aliyê Interpolê tê raşirtin 
Li ser xwestina Tirkiyê, Interpol (polîsê ewropî) li 
Bruksêlê Maksîm Azadî, semivîskarê ajansa çapeme- 
niyê ya Liratê, ku nêzîkî PKKê ye, ragirt. 
(avestakurd.net, 20.12.2016) 

RÛSYA 

Rasthatina Rûsya, îran û Tirkiyê li ser Sûriyê 
Di 20 Kanûn de, Rûsya, Iran û Tirkiyê lihevkirineke 
sêaliyî li ser rewşa Sûriyê wajo (imza) kir. Piştre, wezî- 
rên wan ên karên derve konfêranseke çapemeniyê pêk 
anî û tê de daxuyand ku ewê serokê sûrî Beşşar El-Esad 
û dijberiya sûrî li hev bînin. Û wan agirbirrînek li Sû- 
riyê daxuyand. 

Partiyên ramyariyî (siyasî) yên kurdî li Sûriyê gazin kir 
ku mafên Kurdên Sûriyê ne hatin giftûgo kirin. 
(rudaw.net, 20 û 23.12.2016) 

ÎRAN 

67% ji xwendekaran ji sedema zintan bi ser nakevin 

Zanîngeha El-Zehra li Tehranê semînerek li ser pergala 
(systême) perwerdeyê li îranê pêk anî. Berpirsiyarên 
wezareta perwerdê û pisporên di vî warî de amade bûn. 
Encamên vekolînê (ankêt) nîşan da ku 67% ji xwende- 
karên polên (sef, sinif) lmîn û 2mîn bi ser nakevin, ji 
bo ku zimanê wan ê dayikî ne farisî ye. Van berpirsiya- 
ran daxuyand ku di sala xwendinê ya pêşerojê de, ewê 
perwerdeya bi zimanê dayikî dest pê bike. 

Mezzintirîn pirsa (problêm) xwendekarên herêmên ne 
farisî têgihajtina (fehmkirin) zimanê farisî ye. Destûra 
îranî perwerdeya bi zimanê dayikî dipejirîne (qebûl 

dike), lê ev destûr ne hatiye bi cî kirin (li îranê 6 nete- 
wahî hene). 

(rudaw.net, 21.12.2016) 

U. N. 

5.000 penaber di 2016 di derya de fetisîn 

Kommisarya Bilind a Rêxistina Neteweyên Yekbûyî 
(UNHCR) daxuyand ku di 2016 de nêzîkî 5.000 pena- 
ber, dema ku tecrube dikir ku bihigîjin Ewropa, di De- 
ryayê Sipî de (Mêditerrannêe) fetisîn. Ango, di rojê de 
14 kes. 

Rêxistina Navneteweyî ya Penaberan (10M) jî 
daxuyand ku di 2016 de jimara kesên fetisî ji 2015 de 
bilindtir bû : Di 2015 de, nêzîkî milyonek kes bi riya 
derya gihajtin Ewropa û 3.800 di deryayan de fetisîn. Di 
2016 de, nêzîkî 359.000 gihajtin Ewropa. 

LUBNAN 

Kurdekî Sûriyê tê kuştin û jina wî revandin 
Di 30 Kanûn 2016 de, komeke lubnaniyên nenaskirî 
êrîşî malbateke kurd ji Kobanî kir. Wan zilam bi kêran 
birîndar kir û jina wî revand. 

Xortê birîndar, Feysel Nasir Hinadî, nuha li 
nexweşxanê ye û ji 20 salan de li Lubnanê dijî. 
(avestakurd.net, 31.12.2016) 

DEWLETAISLAMÎ 

Berdevkekî nuh 

Dewleta Islamî navê berdevkê xwe yên nuh, Ebû Hesen 
Muhajir, daxuyand. Di axaftina xwe ya yekemîn de, wî 
got ku ewê konsulxaneyên Tirkiyê li hemî cihanê bibin 
amanca rêxistina wî. Û wî Ewropa, Iran, Tirkiye, Kur- 
dan û mîlîsên şîî û sunnî hereşe (tehdîd) kir û got: 


"Amerîka, Ewropa, Iran, Tirkiye, û Kurdên kafir, 
Sahwa û mîlîs, hemî weka hev in". Wî bangî şervanên 
xwe li Mûsil û Tel Eferê kir û ji wan xwest ku şerkirinê 
bajon (dewam bikin). 

(rudaw.net, 06.12.2016) 

Amerîka : Ji 2 salan de 50.000 DAIŞ hatine kuştin 

Berpirsiyarekî leşkerî yê amerîkî got ku ji 2 salan de 
50.000 şervanên Dewleta Islamî, û 173 sîvîl, li Iraq û 
Sûriyê hatin kuştin. Lê rêxistinên civaka sîvîl dibêjin ku 
900 sîvîl bûne qurban. Mêdyayên amerîkî jî got ku ji 
destpêka vî şerrî de, 16.000 êrîşên ezmanî li ser Daişê 
hatin kirin. 

Amerîka : Hîn 2 sal mane ji bo şikandina DAIŞê 

Yek ji fermandarên hêzên hevbend ên navneteweyî li 
dijî Dewleta Islamî, Stephen Townsend, ji rojnameya 
The Daily Beast re daxuyand ku ji bo rizgarkirina her 
du paytextên Dewleta Islamî, Reqqa li Sûriyê û Mûsil li 
Iraqê, hîn 2 sal pêwîst in. Û wî got jî ku bi saya çavdê- 
riyê û agahdariyên servîsên dizzî, ev hevbendî dikare 
tevgerên Dewleta Islamî bişopîne : "Dema ku şen’anên 
DAIŞê ji avahiyan derdikevin, ew zarokan dixin him- 
bêza xwe û wan weka mertalên mirovî bi kar tînin ", 
(rudaw.net, 27.12.2016) 

Êrîş li Berlînê 

Di 19 Kanûn 2016 de, barhilgirek (kamyon) ket nav 
bazara cêjna Noêlê (Christmas) û 12 kes, ku ji wan ajo 
(şoffor), kuştin û 50 birîndar kirin. Ev karê endamekî 
tûnisî yê Dewleta Islamî bû. 

(rudaw.net, 20.12.2016) 

Brîtanya Mezzin : 3 euhanên kurd Daiş in 
Di 23 Kanûn de, 3 cuhanên ji Kurdistana Iraqê, ên ji 19 
heta 26 salî, bi tawana (sûc) bûna endamên Dewleta 
Islamî û xwestina kirinên têrrorîst, hatin ragirtin. 
(rudaw.net, 27.12.2016) 


NÛÇEYÊN ÇANDÎ YÊN KURDÎ LI CIHANÊ 


KURDISTANA TIRKIYÊ 

Karmendekî nexweşxaneyê muzîkvanekî kor e 
03 Kanûn Roja Navneteweyî ya Kêmendaman (seqet) 
e. Ali Arslan ji 7 saliya xwe kor e. Ew bavê 2 zarokan e 
û weka karmend li servîsa santrala têlêfonî, li 
nexweşxaneyeke Dersîmê, kar dike û hemî jimaran ez- 
ber (ji ber) dizane! Li malê, ew her roj werzişê (sport) 
bi bîsîklêtekê dike, ji 8 saliya xwe de li tenbûrê dixe û 
ew hînî zarokên xwe dike. Bi ser de jî, ew stranên ku wî 
çêkirine distirê! 

(rudaw.net, 04.12.2016) 


5 muzîkjenên cuhan li kuçeyên Amedê 
Pênc cuhanan komeke muzîkê ya bi navê "Koma Doz- 
dar" ava kir û ew li kuçeyên Amedê (Diyarbekir) dilîzin 
û bala gelek xortan dikişînin. Ew dibêjin ku ji sedema 
rewşa awarte ya nuha, ew rastî pirsan (problêm) tên. 
Amanca komê ew e ku alîkariya rûniştevanên taxa Surê, 
ku tê de şerr hebû, bikin ku hêsa bibin. 

Gîtarîstê komê, Rohat Dalli, ji ajansa Rûdawê re 
daxuyand ku ew nanpêj (finircî) e, ku di demjimêr 5 a 
serê sibê de radibe û li fimê kar dike, û ku di demjimêr 
19 de li kuçan, tevî komê, dilîze. 

(rudaw.net, 08.12.2016) 

Zewaceke kurdî-korêyî 



Kurdekî Tirkiyê, Emrah Kaya, û jineke ji Koreya 
Başûr, Dr. Eunjoo Ham, li Colemêrgê (Hakkari), li 
Kurdistanê, zewicîn. Şahiyeke mezzin bi awayê kurdî 
hat pêk anîn. Wan berê 4 salan li Istanbulê, di dema 
tatîlê de, hevdu nas kir. 

(rudaw.net, 25.12.2016) 

KURDISTANAIRAQÊ 

Konfêrans li ser Tolêrans û Bihevrejiyanê 
Di 13 Kanûn 2016 de, li Hewlêrê konfêransek bi navê 
"Tolêrans û Bihevrejiyan"ê, bi amadebûna serokwezîrê 
Kurdistanê, Nêçîrvan Berzanî, berpirsiyarên hukûmetê, 
partiyên kurdî û lêgervanan (chercheurs), hat pêk anîn. 

Berzanî tê de peyivî û got ku ewê Dewleta Islamî were 
ji nav birin (ji ortê rakirin), lê ku divê ku bîrên (fikr) wê 
bên têk dan (bicarek xerab kirin). 

(rudaw.net, 13.12.2016) 

Konfêrans li ser Serxwebûna Kurdistanê 
Di 15 Kanûn de, li zanîngeha amerîkî ya Duhokê kon- 
fêransek bi navê "Kurdistan piştî Serxwebûnê) bû. Ra- 
wêjkarê (muşawir) Encumena Ewlehiya Kurdistanê, 
Mesrûr Berzanî, tê de got ku di navbera Kurdan û Ira- 
qiyên din de bawerî ne maye û ku çare ew e ku Kurdis- 
tan û Iraq bibin hevsî (cîran). 

Hev-serokê partiya DBP, ya Kurdistana Tirkiyê, Kamu- 
ran Yûkse, jî tê de peyivî û ji hukûmeta Kurdistana 
Iraqê û partiyên vê perçeya Kurdistanê xwest ku rolek 
di çarekirina pirsa Kurdistana Tirkiyê de bilîzin û hêvî 
kir ku pêwendî di navbera van aliyan de baştir bibin. 

Serokwezîrê kurd Nêçîrvan Berzanî, 2mîn alîkarê se- 
kreterê giştî yê partiya Kurdistan Iraqê "YNK", Behrem 
Salih; balyozê (sefîr) berê yê Amerîka, Zalmay Xaldi- 
zad; civanknasê tirk Ismai'l Beşikçi, û berpirsiyarên ra- 
myariyî (siyasî) û yên din amade bûn. 


Nêçîrvan Berzanî got ku divê ku PKK ji Şingalê der- 
keve, ji bo ku hebûna wê li wê derê ji nuh de avakirina 
wê nahêle. 

Xalidzad got ku ewê bandora (te'sîr) serxwebûna Kur- 
distanê li ser hemî cihanê bibe, ji bo ku Pêşmerge kari 
bû bi merdî Dewleta Islamî li Iraq û Sûriyê bişkînin. 

Eger em werin civaknas Beşikçi, wî got ku piştî şerrê 
cihanê yê yekemîn, di salên 1920 de, Kurdistan ji aliyê 
hêzên navneteweyî hat perçe kirin û ku piştî 100 salan, 
pirsa kurdî hîn çare ne bûye. Û ew li ser trajêdiya 
Şingalê jî peyivî. 

(rudaw.net, 15 û 16.12.2016) 

Konfêrans li ser nexweşiyên dil 

Li Hewlêrê konfêransek li ser nexweşiyên dil bû. Se- 
rokwezîrê Kurdistanê, Nêçîrvan Berzanî, tê de peyivî û 
got ku ev nexweşî di salên dawîn de bêtir bû. Wî balan 
kişand ku nuha rûniştevanên Kurdistanê ji berê baştir 
dixwin û vedixwin, lê ku ew bêtir cixare dikişînin û 
werzişê (sport) nakin. Û wî spasiya karmendên tendu- 
rustiyê (saxî) yên Kurdistan, Mîriyên Erebî yên Yek- 
bûyî, Kuweyt û Urdunê, ji bo alîkariya wan ji penabe- 
ran re, kir. 

(rudaw.net, 22.12.2016) 

Konfêrans li ser pêwendiyên bi Rûsya re 
Di 25 Kanûn de, semînerek bi navê "Pêwendiyên He- 
rêma Kurdistanê bi Rûsya re" dest pê kir. Ew ji aliyê 
Navenda Lêgerînên Rûdawê hat pêk anîn. Kesahiyên 
ramyariyî, mamosteyên zanîngehan, lêger û akadêmî- 
kên perçeyên cihê yên Kurdistanê, û alîkarê balyozê 
(sefîr) Rûsya li Hewlêrê, Arjansiv Yevgeni Vadimo- 
vitch, amade bûn. 

Nûçegihanê Rûdawê daxuyand ku ev semîner piştî li- 
hevkirina di navbera Rûsya, Tirkiyê û îranê li ser Sû- 
riyê, û daxuyaniyên dawîn ên serokê rûs Vladimir Putin 
li ser serxwebûna Kurdistanê, hat pêk anîn. Û wî got jî 
ku amanca semînerê ew e ku meriv zanibe gelo ev li- 
hevkirina di nava 3 dewletan de di berjewendiya 
(menfe'et) Kurdan de ye yan na. 

Alîkarê balyozê rûs li ser pêwendiyên di navbera Rûsya 
û Kurdistanê de peyivî. Wî got ku ji dema rasthatina se- 
rokê Herêma Kurdistanê, Mesûd Berzanî, bi serokê rûs 
Vladimir Putin re, û ji dema ku serokwezîrê Kurdistanê, 
Nêçîrvan Berzanî, çû seredana Saint Petersurgê de, pê- 
wendiyên di navbera her du aliyan de baş in û ewê ba- 
jon (dewam bikin). Û wî got jî : "Emê tucar alîkariya 
xwe ji Pêşmerge re ranewestînin ". 

Li ser serxwebûna Kurdistanê, Vadimovitch got ku eger 
gelê kurd ji bo vê yekê amade be, di çarçeveya zagonên 
navneteweyî de, divê ku ew berê pirsên bi hevsiyên (cî- 

ran) xwe û Bexdadê re çare bike. Û wî got jî ku Rûsya 
xwe naxe nav pirsên hundirî yên welatên din. 

(rudaw.net, 25.12.2016) 

Berzanî Yezîdiyan ji bo cêjiia wan pîroz dike 
Di 15 Kanûn de, serokê Kurdistanê, Mesûd Berzanî, 
Kurdên yezîdî, yên Kurdistan û cihanê, ji bo cêjna wan 
a piştî rojiyê pîroz kir. Di ola yezîdî de, ev cêjn yek ji 6 
erkan (wacib) e. 

(rudaw.net, 15.12.2016) 

Nivîskareke jin Xelata Festivala Wêjeyê distîne 
Beyan Selman, çîroknivîs (nouvelliste), helbestvan, "es- 
sayiste", rojnamevan û fêmînîsteke kurd, Xelata mezzin 
a Andesha, weka "Nouvellisf'a salê, stend. Andesha 
enstituyeke di heman demê de ya weşan û wergerandinê 
ye û ew her sal fêstivalan pêk tîne, ji bo ku pirtûkên nuh 
ên nivîskarên kurd û biyanî bide nasîn. 

Beyan Selman li Kurdistana Iraqê bûye, lê li Parîsê dijî. 
Ew bi kurdî, erebî û fransî dinivîse. Di 1961 de bûye û 
ji yek ji malbatên çandî yên Kerkûkê ye. Wê lîsans 
(master) di abora (êconomie) siyasî de, li zanîngeha 
Bexdadê, stendiye. Piştre, wê li Fransa, li Zanîngeha 
PARIS VIII xwend û bawernameyek (diplöme) di wê- 
jeya (edebiyat) nûjen de stend. 

Geştiyar diçin çiya 

Birêvebira projeyeke geştiyariyî (touristique), Jiyan 
Muhammed, got ku di 2016 de, ji sedema barîna berfê û 
baştirkirina beşa geştiyariyê, jimara geştiyaran ji berê 
bilindtir bû. Û wê got jî ku ji berê, geştiyar bitenê di 
havînê de dihatin, lê ku nuha ew di zivistanê de jî tên, ji 
bo seredana çiyayên biberf. 

(rudaw.net, 18.12.2016) 

Fille Noêlê (Christmas) pîroz dikin 
Di 25 Kanûn de, Filleyên navçeya Badînanê (Duhok) 
cêjna Noelê bi awakî taybetî, li gora tore (adet) û xwa- 
rinên xwe yên kevn, pîroz kir. Li vê navçeyê, jimara 
wan digihêje 80.000. 

(rudaw.net, 25.12.2016) 

SWÎSRA 

Konsêreke stranbêjê mezzin Şivan 
Stranbêjê kurd ê navdar Şivan bi stranbêja kurd Hewlêr 
re konsêrek li Lausannê pêk anî. Gelek Kurd û biyanî 
beşdarî wê bûn. Hewlêr ji ajansa Rûdawê re daxuyand 
ku ewê di nêzîk de li Ewropa bigerrin. 

(rudaw.net, 12.12.2016) 


KURDISTANA ÎRANÊ 
Jineke kurd sahciwana Iranê 



Sonya Beytûşî "Miss Iran" hat hilbijartin. Hukûmeta 
îranî destûr da vê yariyê, lê temaşevan bitenê jin bûn. 

Sonya di 1991 de li Kurdistana îranê bûye. Ew li Te- 
hranê mezzin bû û xwendina endaziya (hendese) en- 
formatîkê li zanîngeha vî bajarî kutah (xelas) kir. Û wê 
hunera "design" jî xwendiye û gelek "collections"ên 
cillan xistin nav barazê. 

(rudaw.net, 29.12.2016) 

KURDISTANA SÛRIYÊ 

Fille Noêlê pîroz nakin 

Di 25 Kanûn de, ji sedema êrîşên xwekuj ên sala buhurî 
li taxên fille, Filleyên Kurdistanê cêjna Noelê (Christ- 
mas) pîroz ne kir. 

(rudaw.net, 25.12.2016) 

SÛRIYE 

Ronaldo peyantek ji zarokan re dişîne 

Lîzvanê futbolê yê navdar, Chrisiano Ronaldo, yê ya- 
neya (êquipe) Real Madrid û xwediyê çend xelatên 
navneteweyî, peyameke-vîdêo ji zarokên sûrî re şand. 
Wî tê de got ku ew li tenişta wan e û ku ewê xwarin, cill 
û alîkariya tibbî û lojîstîkî ji malbatên sûrî re bişîne. 
(avestakurd.net, 24.12.2016) 

URDUN 


KAZAKIST AN 


Stranek bi kurdî 

Stranbêja urdunî ya navdar, Dyana Kerezon, çû Kur- 
distana Iraqê û straneke bi kurdî, bi navê Xaka Şêrîn, 
stira. Wê got ku wê ew ji diya xwe re, ku Kurdeke 
Amedê ye, ji 40 milyon Kurdên ku gelek dêşin û ji 
Pêşmerge re pêşkêş kir. 

(rudaw.net, 04.12.2016) 

TIRKIYE 

Peykerê nivîskarekî kurd di muzexaneyekê de 
Li Istanbulê şaxeke muzeya navneteweyî ya navdar, 
Madame Tissaud, heye. Tê de jimareke mezzin ji pey- 
kerên ji şima (mûm) ên kesahiyên navdar, ku ji wan 
romannivîsê kurd ê mezzin Yaşar Kemal (ê ku "Ince 
Memet" nivîsî bû), hene. 

(rudaw.net, 10.12.2016) 

SWÎSRA 

Konsêreke stranbêiê mezzin Şivan 
Stranbêjê kurd ê navdar Şivan bi stranbêja kurd Hewlêr 
re konsêrek li Lausannê pêk anî. Gelek Kurd û biyanî 
beşdarî wê bûn. Hewlêr ji ajansa Rûdawê re daxuyand 
ku ewê di nêzîk de li Ewropa bigerrin. 

(rudaw.net, 12.12.2016) 

ERMENISTAN 

Wefata nivîskar û helbestvanekî 
Di 12 Kanûn de, serokê Nivîskarên Kurd ên Ermenis- 
tanê, Elîxanê Memê, li Erivanê, di 68 saliya xwe de, 
wefat kir. 

Di 1973 de, Memê xwendina rojnamevaniyê li zanîn- 
geha Erivanê kutah kiri bû. Wî gelek gotar di rojname û 
kovarên cihê de nivîsîn. Bi ser de jî, wî 8 pirtûkên hel- 
best û destanan, bi kurdî û ermenî, nivîsîn. 

(rudaw.net, 12.12.2016) 


Bankereke kurd xelatek distîne 



Bi hinceta 25mîn sersaliya serxwebûna Kazakistanê, 
Banka Nanveteweyî ya Kazakistanê mêdalyan dan 25 
"Bankerên Biserketî", ku yek ji wan Narîn Nadirov a 
kurd e. 

(rudaw.net, 13.12.2016) 

DUBAY 

Xelata baştirîn fîlnt ii Kurdekî re 
Ji 07 heta 14 Kanûn, 13mîn Fêstivala Navneteweî ya 
Fîlm li Dubayê bû. Fîlma "Reşeba" ya Huseyn Hesen, ji 
Kurdistana Iraqê, xelata baştirîn fîlma dirêj stend. Ew 
trajêdiya keçên kurd ên yezîdî, ku ji aliyê Dewleta Is- 
lamî hatin girtin, dibêje. 

(rudaw.net, 15.12.2016) 

Lîzvaneke misrî pesna jinên kurd dide 
Li fêstivala Dubayê, ya j orîn, lîzvan (actrice), balêrîn û 
"mannequin"a misrî, Nelly Kerîm, pensa jinên kurd da : 
"Jinên kurd nimûneyeke jinên xurt in. Ew sembola jinên 
xurt li Rojhilata Navîn in ... ". Û wê got jî ku ew, û gelê 
misrî, ji gelkê kurd gelek hez dikin. 

(rudaw.net, 20.12.2016) 


Ev bulten bi 4 zimanan, kurdî, fransî, hollandî û ingilîzî tê weşandin û bi e.mail ji nêzîkî 1.000 navnîşanan re tê şandin. Ew 
bi kurdî û fransî ji aliyê Pervîn Cemîl hatiye nivîsîn, ji aliyê Jona Mustafa hatiye wergerandin hollandî û ji aliyê Benedicte 
Von Achen hatiye wergerandin ingiiîzî. Montaja wê ji aliyê Pieter Gerits hatiye kirin. Rênas Newrozî wê ii ser CD'yan tomar 
(qeyd) dike û datîne ser facebook û malpera entêrnêtê, yên Buroya Kurdî, û Ew 

ii ser kaxiz jî tê çap kirin û danîn nav pirtûkxaneya Buroyê, ku tê de berhemên bi nêzîkî 10 zimanan hene. 



Vlaamse Gemeenschapscommisie 



FEDÊRATION 

WALLONIE-BRUXELLES 

